open-index/open-wikipedia-markdown huggingface dataset:
କରଣ (ଜାତି)

**କରଣ**ମାନେ ମୁଖ୍ୟତଃ ଓଡ଼ିଶାରେ ବାସକରୁଥିବା ଏକ ଭାରତୀୟ ହିନ୍ଦୁ କ୍ଷତ୍ରିୟ ଜାତି । କରଣ ପଦବୀ ଏକ ବୃତ୍ତିଗତ ପଦବୀ ଥିଲା ଯାହା କଠୋର ହିନ୍ଦୁ ବର୍ଣ୍ଣ ଓ ଜାତିପ୍ରଥା ସାମାଜିକ ବିଭାଜନରେ ଉଚ୍ଚରେ ଥିବା କ୍ଷତ୍ରିୟ ଜାତିଦ୍ୱାରା ଦଖଲ କରାଯାଇଥିଲା । ସେମାନେ ଆନ୍ଧ୍ର ପ୍ରଦେଶର କେତେକ ସ୍ଥାନରେ କରଣମ ପଦବୀରେ ମଧ୍ୟ ରହିଥିଲେ ଓ ପଶ୍ଚିମବଙ୍ଗ ଏବଂ ବିହାରର କାୟସ୍ଥ ପରି ଓଡ଼ିଶାରେ ସମାନ ଭୂମିକା ଗ୍ରହଣ କରିଥିଲେ । ପାରମ୍ପାରିକ ଭାବରେ ସେମାନେ ଓଡ଼ିଆ ରାଜକୀୟ ରାଜ୍ୟଗୁଡ଼ିକର ଦରବାରରେ ସରକାରୀ ରେକର୍ଡ ରକ୍ଷକ ତଥା ଜମିଦାର, ଶିକ୍ଷକ, ରାଜା, ସୈନ୍ୟବାହିନୀରେ ମୁଖ୍ୟ ସେନାପତି ଓ ମନ୍ତ୍ରୀ ଆଦି ପଦବୀ ଅଧିକାର କରିଥିଲେ।   ବର୍ତ୍ତମାନ ସମୟରେ ସେମାନେ ଏକ ରାଜନୈତିକ ପ୍ରଭାବଶାଳୀ ସମ୍ପ୍ରଦାୟ ଏବଂ ୫୦ ବର୍ଷରୁ ଉର୍ଦ୍ଧ ସମୟ ଧରି ଓଡ଼ିଶା ରାଜନୀତିରେ ନେତୃତ୍ତ୍ୱ ସ୍ଥାନ ଅଧିକାର କରିଛନ୍ତି ।

## ଇତିହାସ
ପାରମ୍ପାରିକ ଭାବେ କରଣ ଏକା ସାଙ୍ଗିଆ ଥିଲା । ଏଥିରେ କ୍ଷତ୍ରିୟ ଜାତିର ଲୋକଙ୍କୁ ନିଯୁକ୍ତ କରାଯାଇଥିଲା । ଯେଉଁମାନେ ଉଚ୍ଚ ଶିକ୍ଷିତ ଥିଲେ ସେମାନଙ୍କୁ କରଣ ପଦବୀ ମିଳୁଥିଲା । ପରେ ଏହା ହିନ୍ଦୁ ଜାତିପ୍ରଥା ଅନୁସାରେ ଏକ ଜାତିରେ ପରିଣତ ହେଲା । ଜାତିଗତ ଆଧିପତ୍ୟ ଦୃଷ୍ଟିରୁ ଓଡ଼ିଶାରେ ଓଡ଼ିଆ ସମାଜରେ ବ୍ରାହ୍ମଣଙ୍କ ପରେ କରଣ ଦ୍ୱିତୀୟ ସ୍ଥାନରେ ଆସନ୍ତି ।  ବ୍ରିଟିଶ ରାଜ କାଳରେ ଓଡ଼ିଶାର ଅନେକ କରଣ ଜାଗିରି ଓ ଜମିଦାରୀ ପାଇଥିଲେ । ସ୍ୱାଧୀନତା ପରବର୍ତ୍ତୀ ଯୁଗରେ ଭାରତରେ ମଧ୍ୟ ସେମାନେ ରାଜନୀତିରେ ପ୍ରମୁଖ ଭୂମିକା ଗ୍ରହଣ କରିଛନ୍ତି । ସେମାନଙ୍କୁ ମଧ୍ୟ ଓଡ଼ିଶାର ରାଜନୈତିକ ଜାତି ଭାବରେ ନାମିତ କରାଯାଇଛି । କରଣମାନେ ଭାରତୀୟ ସମ୍ବିଧାନର ସଂରକ୍ଷଣ ବ୍ୟବସ୍ଥାରେ ସଧାରଣ ବର୍ଗରେ ଆସନ୍ତି ।

## ସାଙ୍ଗିଆ 
କରଣ ସମ୍ପ୍ରଦାୟର ପ୍ରମୁଖ ସାଙ୍ଗିଆ ମଧ୍ୟରେ ପଟ୍ଟନାୟକ, ମହାନ୍ତି, ଦାସ, ଚୌଧୁରୀ, କାନୁନଗୋ, ପରିଜା, ବହିଦାର,  ସାମନ୍ତରାୟ, ବକ୍ସି, ରାୟଚୌଧୁରୀ, ଦାସ ମହାପାତ୍ର, ରାୟ, ରାଉତରାୟ, ମଙ୍ଗରାଜ, ଛୋଟରାୟ ଇତ୍ୟାଦି ଅନ୍ତର୍ଭୁକ୍ତ।

## ଜଣାଶୁଣା ବ୍ୟକ୍ତି ବିଶେଷ 
* ବିଜୁ ପଟ୍ଟନାୟକ 
* ଜାନକୀ ବଲ୍ଲଭ ପଟ୍ଟନାୟକ 
* ନବୀନ ପଟ୍ଟନାୟକ 
* ନବକୃଷ୍ଣ ଚୌଧୁରୀ 
* ବୀରେନ ମିତ୍ର 
* ମଧୁସୂଦନ ଦାସ 
* ରାମାନନ୍ଦ ରାୟ 
* ଗୋପବନ୍ଧୁ ଚୌଧୁରୀ 
* ସରଳା ଦେବୀ 
* ଗୋପୀନାଥ ମହାନ୍ତି 
* ଗୋବିନ୍ଦ ବିଦ୍ୟାଧର 
* ନିତ୍ୟାନନ୍ଦ କାନୁନଗୋ 
* ବକ୍ସି ଜଗବନ୍ଧୁ 
* ରମାଦେବୀ ଚୌଧୁରୀ 
* ଗୋପାଳବଲ୍ଲଭ ଦାସ 
* ବିଭୂତି ପଟ୍ଟନାୟକ 
* ରାଧାନାଥ ରାୟ 
* ବ୍ରଜନାଥ ବଡ଼ଜେନା 
* ବୀରକିଶୋର ଦାସ 
* ବନମାଳୀ ଦାସ 
* ବିଦ୍ୟୁତପ୍ରଭା ଦେବୀ 
* ଗୋପାଳକୃଷ୍ଣ ପଟ୍ଟନାୟକ 

## ଆଧାର
ଶ୍ରେଣୀ:ଜାତି
ଶ୍ରେଣୀ:ଭାରତୀୟ ଜାତି
ଶ୍ରେଣୀ:ଭାରତୀୟ ବଂଶୋଦ୍ଭବଙ୍କ ଉପନାମ
ଶ୍ରେଣୀ:ଓଡ଼ିଶାର ସାମାଜିକ ଗୋଷ୍ଠୀ
ଶ୍ରେଣୀ:ଓଡ଼ିଶାର ଜାତିଗତ ଗୋଷ୍ଠୀ
ଶ୍ରେଣୀ:ଦକ୍ଷିଣ ଭାରତୀୟ ସମ୍ପ୍ରଦାୟ
ଶ୍ରେଣୀ:ହିନ୍ଦୁ ଜାତି ଗୋଷ୍ଠୀ
ଅମିତ ରୋହିଦାସ

**ଅମିତ ରୋହିଦାସ** (ଜନ୍ମ ୧୦ ମଇ ୧୯୯୩) ଜଣେ ଭାରତୀୟ ହକି ଖେଳାଳି । ସେ ଭାରତୀୟ ହକି ଦଳରେ ଜଣେ ରକ୍ଷଣପନ୍ଥୀ (ଡିଫେଣ୍ଡର) ଖେଳାଳି ଭାବରେ ଖେଳିଥାନ୍ତି ଓ ଭାରତୀୟ ଦଳର ଅଧିନାକତ୍ୱ ମଧ୍ୟ କରିଛନ୍ତି ।

## ଜୀବନୀ
ଅମିତ ୧୯୯୩ ମସିହା ମଇ ୧୦ ତାରିଖରେ ସୁନ୍ଦରଗଡ଼ ଜିଲ୍ଲାର ସଉନାପରା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଗୋପାଳ ରୋହିଦାସ ଓ ମାତାଙ୍କ ନାମ ଗୋଲାପ ରୋହିଦାସ । ସେ ନିଜ ଗ୍ରାମରୁ ହକି ଖେଳ ଆରମ୍ଭ କରି, ୨୦୦୪ ମସିହାରେ ରାଉରକେଲାର ପାନପୋଷ ସ୍ପୋର୍ଟସ ହଷ୍ଟେଲରେ ଯୋଗ ଦେଇଥିଲେ । ୨୦୦୯ ମସିହାରେ ସେ ଭାରତୀୟ ଯୁବଦଳରେ ଖେଳିବାର ସୁଯୋଗ ପାଇଥିଲେ ।

୨୦୧୩ ମସିହାରେ ଅନୁଷ୍ଠିତ ହୋଇଥିବା ଏସିଆ କପରେ ସେ ଭାରତୀୟ ଦଳ ପକ୍ଷରୁ ଖେଳିବା ପାଇଁ ତାଙ୍କର ଚୟନ କରାଯାଇଥିଲ । ସେହି ପ୍ରତିଯୋଗୀତାରେ ଭାରତୀୟ ଦଳ ରୌପ୍ୟ ପଦକ ହାସଲ କରିଥିଲା । କିଛିବର୍ଷ ସେ ଭାରତୀୟ ଦଳରେ ସ୍ଥାନ ପାଇ ନଥିଲେ କିନ୍ତୁ ୨୦୧୭ ମସିହାରୁ ସେ ଭାରତୀୟ ଦଳର ନିୟମିତ ସଦସ୍ୟ ଭାବରେ ଖେଳି ଆସୁଛନ୍ତି । ୨୦୨୨ ଏଫଆଇଏଜ ପ୍ରୋଲିଗରେ ସେ ଭାରତୀୟ ଦଳର ଅଧିନାୟକ ରୂପେ ଖେଳିଥିଲେ ।

## ଆଧାର
## External links
*ହକି ଇଣ୍ଡିଆ ପୋର୍ଟାଲରେ 
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ପେଗାସସ (ସ୍ପାଇୱେର)

**ପେଗାସସ** ଇସ୍ରାଏଲୀ ସାଇବର ଯୁଦ୍ଧାସ୍ତ୍ର ସଂସ୍ଥା ଏନଏସଓ ଗ୍ରୁପଦ୍ୱାରା ବିକଶିତ ସ୍ପାଇୱେର । ଏହା ଆଇଓଏସ ଏବଂ ଆଣ୍ଡ୍ରଏଡ଼ର ଅଧିକାଂଶ ସଂସ୍କରଣ ବ୍ଯବହାର କରୁଥିବା ମୋବାଇଲ ଫୋନ (ଏବଂ ଅନ୍ୟାନ୍ୟ ଡିଭାଇସରେ) ଗୋପନ ଭାବରେ ଇନଷ୍ଟଲ ହୋଇପାରିବ । ୨୦୨୧ ପ୍ରୋଜେକ୍ଟ ପେଗାସସ ପ୍ରକାଶରୁ ଜଣାପଡ଼ିଛି ଯେ ବର୍ତ୍ତମାନର ପେଗାସସ ସଫ୍ଟୱେର ଆଇଓଏସ ୧୪.୬ ପର୍ଯ୍ୟନ୍ତ ସମସ୍ତ ସାମ୍ପ୍ରତିକ ଆଇଓଏସ ସଂସ୍କରଣରେ ଗୁପ୍ତରେ ଇନଷ୍ଟଲ ହେବାରେ ସକ୍ଷମ । ଓ ପରେ ୨୦୧୯ରେ ବର୍ତ୍ତମାନର ପ୍ରତିଷ୍ଠାତାମାନଙ୍କଦ୍ୱାରା କିଣାଯାଇଥିଲା । ଏନଏସଓ କହିବା ଅନୁସାରେ ପେଗାସସ "ସ୍ୱୀକୃତପ୍ରାପ୍ତ ସରକାରମାନଙ୍କୁ ପ୍ରଯୁକ୍ତି ବିଦ୍ୟା ପ୍ରଦାନ କରି ସେମାନଙ୍କୁ ଆତଙ୍କବାଦ ଏବଂ ଅପରାଧର ମୁକାବିଲା କରିବାରେ ସାହାଯ୍ୟ କରେ", ଚୁକ୍ତିନାମାଗୁଡ଼ିକର ଆଂଶିକ ଭାବେ ପ୍ରକାଶ କରି ଏନଏସଓ ଜଣାଇଛି ଯେ ସେହି ଚୁକ୍ତିନାମା ଅନୁସାରେ ଗ୍ରାହକମାନଙ୍କୁ କେବଳ ଅପରାଧ ଏବଂ ଜାତୀୟ ସୁରକ୍ଷା ଅନୁସନ୍ଧାନ ପାଇଁ ଏହାର ଉତ୍ପାଦ ବ୍ୟବହାର କରିବା ଚୁକ୍ତିନାମା ଆବଶ୍ୟକ କରିଥାଏ ଓ ଏହି କମ୍ପାନୀ ଯେ ମାନବ ଅଧିକାରର ବିକାଶ ନିମନ୍ତେ ଶିଳ୍ପ ଅଗ୍ରଣୀ ଆଭିମୁଖ୍ୟ ପୋଷଣ କରେ । ଏହି ସ୍ପାଇୱେର ପୌରାଣିକ ଡେଣା ଯୁକ୍ତ ଘୋଡ଼ା ପେଗାସସ ନାମରେ ନାମିତ । ଏହା ଏକ ଟ୍ରୋଜାନ୍ ଘୋଡ଼ା ଯାହାକୁ ଫୋନ ସଂକ୍ରମଣ କରିବା ପାଇଁ "ବାୟୁ ଦେଇ ଉଡ଼ିବା" ନିମନ୍ତେ ପଠାଯାଇପାରିବ ।

ଅଗଷ୍ଟ ୨୦୧୮ରେ ଜଣେ ମାନବାଧିକାର କାର୍ଯ୍ୟକର୍ତ୍ତାଙ୍କ ଆଇଫୋନରେ ଇନଷ୍ଟଲ କରିବାରେ ଏକ ବିଫଳ ହେବା ବେଳେ ପେଗାସସ ପ୍ରଥମ କରି ଆବିଷ୍କୃତ ହୋଇଥିଲା । ତାହା ଏକ ଅନୁସନ୍ଧାନର ସୂତ୍ରପାତ କରିଥିଲା ଓ ସେହି ଅନୁସନ୍ଧାନରୁ ପେଗାସସ ଏକ ସ୍ପାଇୱେର ହୋଇଥିବା ଏବଂ ଗୋପନ ଭାବେ ଏଥିରେ ସୁରକ୍ଷା ଦୁର୍ବଳତା ଶୋଷଣ କରିଥିବାର ଦକ୍ଷତା ଥିବା ବିଷୟରେ ଜଣାପଡ଼ିଥିଲା । ୨୦୧୬ ବେଳକୁ ପେଗାସସ ଟେକ୍ସଟ୍ ମେସେଜଗୁଡ଼ିକ ପଢ଼ିବା, କଲ ଟ୍ରାକିଂ କରିବା, ପାସୱାର୍ଡ ସଂଗ୍ରହ କରିବା, ଅବସ୍ଥାନ ଟ୍ରାକିଂ କରିବା, ଲକ୍ଷ୍ୟ ଡିଭାଇସର ମାଇକ୍ରୋଫୋନ ଏବଂ କ୍ୟାମେରା ନିୟନ୍ତ୍ରଣ ହାସଲ କରିବା ଏବଂ ଆପ୍ଲିକେସନରୁ ସୂଚନା ପାଇବାରେ ସକ୍ଷମ ଥିଲା । ଏହି ସ୍ପାଇୱେର ଖବର ଗୁରୁତ୍ୱପୂର୍ଣ୍ଣ ଗଣମାଧ୍ୟମ ଆଲୋଡ଼ନ ସୃଷ୍ଟିକଲା । ଏହାକୁ ଏପର୍ଯ୍ୟନ୍ତ ହୋଇଥିବା "ସବୁଠାରୁ ଅତ୍ୟାଧୁନିକ" ସ୍ମାର୍ଟଫୋନ ଆକ୍ରମଣ ବୋଲି ନାମିତ କରାଯାଇଥିଲା ଏବଂ ପ୍ରଥମ ଥର ଏକ ଆଇଫୋନରେ ଅବାଧ ପ୍ରବେଶ ପାଇବା ପାଇଁ ଜେଲବ୍ରେକ ବ୍ୟବହାର କରି ଏକ ହାନୀକାରକ ରିମୋଟ ଶୋଷଣ ଚିହ୍ନଟ କରାଯାଇଥିଲା ।

୨୦୨୦ ଅଗଷ୍ଟ ୨୩ରେ ଇସ୍ରାଏଲୀ ଖବରକାଗଜ ହାରେଜଦ୍ୱାରା ଗୁପ୍ତରେ ପ୍ରାପ୍ତ ସୂଚନା ଅନୁସାରେ ଏନଏସଓ ଗ୍ରୁପ ଇସ୍ରାଏଲ ସରକାରଙ୍କ ପ୍ରୋତ୍ସାହନ ଏବଂ ମଧ୍ୟସ୍ଥତା ବଳରେ ପ୍ରତିଦ୍ୱନ୍ଦ୍ୱୀ ଦେଶଗୁଡ଼ିକର ଶାସନ ବିରୋଧୀ କାର୍ଯ୍ୟକର୍ତ୍ତା, ସାମ୍ବାଦିକ ଏବଂ ରାଜନେତାଙ୍କ ଉପରେ ନଜର ରଖିବା ପାଇଁ ସଂଯୁକ୍ତ ଆରବ ଏମିରେଟ୍ସ ଏବଂ ଅନ୍ୟ ଗଲ୍ଫ ଦେଶଗୁଡ଼ିକୁ ଶହ ଶହ ନିୟୁତ ଆମେରିକୀୟ ଡଲାର ବିନିମୟରେ ପେଗାସସ ସ୍ପାଇୱେର ସଫ୍ଟୱେର ବିକ୍ରି କରିଥିବା ଜଣାପଡ଼ିଥିଲା । ପରେ ୨୦୨୦ ଡିସେମ୍ବରରେ ଅଲ ଜଜିରା ସୋ ଦି ଟିପ ଅଫ ଦି ଆଇସବର୍ଗ *ସ୍ପାଇ ପାର୍ଟନର୍ସ* ପେଗାସସ ଏବଂ ଗଣମାଧ୍ୟମ କାର୍ଯ୍ୟକର୍ତ୍ତା ଏବଂ ଆକ୍ଟିଭିଷ୍ଟମାନଙ୍କ ଫୋନରେ ଏହାର ଅନୁପ୍ରବେଶ ବିଷୟରେ ଏକ ସ୍ୱତନ୍ତ୍ର ଫୁଟେଜ୍ ଦେଖାଇଥିଲା । ସୋଟି ଇସ୍ରାଏଲଦ୍ୱାରା ଏହାର ବିରୋଧୀ ଏବଂ ଏପରିକି ସହଯୋଗୀମାନଙ୍କ ଉପରେ ଗୋପନରେ ନଜର ରଖିବା ପାଇଁ ପେଗାସସ ବ୍ୟବହାର କରୁଥିବା ପ୍ରକାଶ କରିଥିଲା ।

୨୦୨୧ରେ ଜୁଲାଇ ମାନବାଧିକାର ଗୋଷ୍ଠୀ ଆମ୍ନେଷ୍ଟି ଇଣ୍ଟରନ୍ୟାସନାଲଦ୍ୱାରା ଏକ ଗଭୀର ବିଶ୍ଳେଷଣ ସହିତ ପ୍ରୋଜେକ୍ଟ ପେଗାସସ ପ୍ରକାଶ ହେବା ପରେ ବ୍ୟାପକ ଭାବେ ଗଣମାଧ୍ୟମରେ ଉନ୍ମୋଚନ ହୋଇଥିଲା ଯେ ଏଯାବତ ଉଚ୍ଚ-ସ୍ତରୀୟ ଲକ୍ଷ୍ୟ ଶୋଷଣ କରିବା ପାଇଁ ପେଗାସସ ବ୍ୟବହାର କରାଯାଉଛି । ଏଥିରୁ ଜଣାପଡ଼ିଥିଲା ଯେ ପେଗାସସ ଏକ ବିନା-କ୍ଲିକ୍ ଆଇମେସେଜ ଶୋଷଣ ମାଧ୍ୟମରେ ଆଇଓଏସର ସର୍ବଶେଷ ସଂସ୍କରଣ ୧୪.୬ ପର୍ଯ୍ୟନ୍ତ ସମସ୍ତ ଆଧୁନିକ ଆଇଓଏସ ସଂସ୍କରଣକୁ ସଂକ୍ରମଣ କରିବାରେ ସକ୍ଷମ ହୋଇଥିଲା ।

## ଆଧାର 
ଶ୍ରେଣୀ:୨୦୧୦ ଦଶକରେ ହ୍ୟାକିଂ
ଶ୍ରେଣୀ:ମାଲୱେର ଟୁଲକିଟ
ଶ୍ରେଣୀ:ଆଇଓଏସ ମାଲୱେର
ଶ୍ରେଣୀ:ଗୁପ୍ତଚର ଦୁର୍ନୀତି ଏବଂ ଘଟଣା
ଶ୍ରେଣୀ:ସ୍ପାଇୱେର
ନିତ୍ୟାନନ୍ଦ ଗଡ଼ତିଆ

**ନିତ୍ୟାନନ୍ଦ ଗଡ଼ତିଆ** (୩୦ ଅଗଷ୍ଟ ୧୯୩୪ - ୨୯ ଡିସେମ୍ବର ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନିତ୍ୟାନନ୍ଦ ଗଡ଼ତିଆ ୧୯୩୪ ମସିହାର ଅଗଷ୍ଟ ୩୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁଦର୍ଶନ ଗଡ଼ତିଆ ଓ ପତ୍ନୀଙ୍କ ନାମ ବିନୋଦିନୀ ଗଡ଼ତିଆ ।

## ରାଜନୈତିକ ଜୀବନ 
ନିତ୍ୟାନନ୍ଦ ଗଡ଼ତିଆ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ନିତ୍ୟାନନ୍ଦ ଗଡ଼ତିଆ ୨୦୧୮ ମସିହାର ଡିସେମ୍ବର ୨୯ ତାରିଖରେ ୮୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଲଙ୍କିନୀ

ପ୍ରାଚୀନ ହିନ୍ଦୁ ମହାକାବ୍ୟ ରାମାୟଣର ବର୍ଣ୍ନନା ଅନୁସାରେ **ଲଙ୍କିନୀ**, ଲଙ୍କା ନଗରୀର ଦ୍ୱାର ଦେଶରେ ରକ୍ଷକ ଭାବେ ଅବସ୍ଥାପିତ ଏକ ଶକ୍ତିଶାଳୀ ରାକ୍ଷସୀ ଥିଲେ । ତାଙ୍କ ନାମର ଅର୍ଥ ହେଉଛି "ଲଙ୍କାର ଦେବୀ" ।

ରାମାୟଣ (ଏକ ହିନ୍ଦୁ ଶାସ୍ତ୍ର) ଅନୁଯାୟୀ, ଲଙ୍କିନୀ ଏକଦା ବ୍ରହ୍ମାଙ୍କ ବାସସ୍ଥାନର ରକ୍ଷକ ଥିଲେ । ସେ ସୃଷ୍ଟିକର୍ତ୍ତା ବ୍ରହ୍ମାଙ୍କ ଗୃହର ରକ୍ଷକ ଭାବେ ସେ ନିଜ ସ୍ଥିତିକୁ ନେଇ ଅହଂକାରୀ ହୋଇଗଲେ । ଆତ୍ମ ଗର୍ବରେ ସେ ରାଜପ୍ରାସାଦରେ ଅନ୍ୟମାନଙ୍କୁ ଅବମାନନା କଲେ, ଯେଉଁଥିପାଇଁ ତାଙ୍କୁ ଲଙ୍କା ନଗରୀର ଦ୍ୱାର ରକ୍ଷକ ଭାବେ ଜଗିବା ପାଇଁ ବ୍ରହ୍ମା ଅଭିଶାପ ଦେଇଥିଲେ । ଲଙ୍କିନୀ ତାଙ୍କ ଭୁଲକୁ ଅନୁଭବ କରି କ୍ଷମା ପ୍ରାର୍ଥନା କଲେ । ଅବଶ୍ୟ, ବ୍ରହ୍ମାଙ୍କ ଅଭିଶାପ ଫେରାଇବା ସମ୍ଭବ ନୁହେଁ, ତେଣୁ ଏହା ବଦଳରେ ବ୍ରହ୍ମା ତାଙ୍କ ଉପରେ ଦୟା ପରବଶ ହୋଇ ଶପମୁକ୍ତିର ବାଟ ବତାଇଦେଲେ । ସେହି ଅନୁସାରେ ସେ ଅଭିଶାପରୁ ମୁକ୍ତ ହେବେ ସେତେବେଳେ, ଯେତେବେଳେ ଏକ ମାଙ୍କଡ଼ ଯୁଦ୍ଧରେ ତାଙ୍କୁ ପରାସ୍ତ କରିବ ଏବଂ ଏହିପରି ଭାବରେ ରାକ୍ଷସଙ୍କ ଯୁଗର ମଧ୍ୟ ଅବସାନ ହେବ ।
## ହନୁମାନ ସହ ଭେଟ 
ରାମାୟଣରେ କଥିତ ଅଛି ଯେ ସୀତାଙ୍କୁ ଠାବ କରିବା ଅବସରରେ ହନୁମାନ ଲଙ୍କାର ଦ୍ୱାରରେ ଲଙ୍କିନୀଙ୍କୁ ଭେଟିଥିଲେ । ଯେତେବେଳେ ଲଙ୍କିନୀ ତାଙ୍କର ପରିଚୟ ଏବଂ ଭ୍ରମଣର ଉଦ୍ଦେଶ୍ୟ ବିଷୟରେ ପଚାରିଥିଲେ, ହନୁମାନ ତାଙ୍କର ଉଦ୍ଦେଶ୍ୟ ପ୍ରକାଶ ନ କରି ଚତୁରତାର ସହ ଉତ୍ତର ଦେଇଛନ୍ତି ଯେ ସେ ଜଙ୍ଗଲରୁ ଲଙ୍କା ଭଳି ପ୍ରସିଦ୍ଧ ନଗରୀର ଅଲୌକିକ ସୌନ୍ଦର୍ଯ୍ୟ ଦେଖିବାକୁ ଇଚ୍ଛା କରିଛନ୍ତି । ତେବେ ଲଙ୍କିନୀ ହୃଦୟଙ୍ଗମ କରିଛନ୍ତି ଯେ ସେ ଜଣେ ଅନୁପ୍ରବେଶକାରୀ ଏବଂ ଏହା ହୃଦ୍‌ବୋଧ କରି ତାଙ୍କୁ ଆକ୍ରମଣ କରନ୍ତି । ସେ ଜଣେ ମହିଳା ବୋଲି ଜାଣି ହନୁମାନ ଧୀରେ ଧୀରେ ତାଙ୍କ ପିଠିକୁ ଆଘାତ କରିବା ଫଳରେ ତାଙ୍କର ରକ୍ତସ୍ରାବ ଆରମ୍ଭ ହେବାକୁ ଲାଗିଲା । ଏକ ବିସ୍ମୟ ଏବଂ ଦ୍ୱନ୍ଦ୍ୱରେ ଥିବା ଲଙ୍କିନୀ ତୁରନ୍ତ ହୃଦୟଙ୍ଗମ କଲେ ଯେ ତାଙ୍କ ପ୍ରତିଦ୍ୱନ୍ଦୀ କେବଳ ମାଙ୍କଡ଼ ନୁହଁନ୍ତି, ସେ ଏକ ଅସାଧାରଣ ଶକ୍ତିର ଅଧିକାରୀ । ଅତଏବ ବ୍ରହ୍ମାଙ୍କ ଭବିଷ୍ୟବାଣୀ ସତ୍ୟ ହୋଇଛି ବୋଲି ଜାଣି ସେ ହନୁମାନଙ୍କୁ କ୍ଷମା ମାଗନ୍ତି । ବର୍ତ୍ତମାନ ଅଭିଶାପରୁ ମୁକ୍ତ ଥିବା ଲଙ୍କିନୀଙ୍କୁ ଛାଡି ଲଙ୍କାରେ ନିଜର ଅନୁସନ୍ଧାନ ଜାରି ରଖିବାକୁ ପ୍ରସ୍ତୁତ ହେଉଥିବାବେଳେ ହନୁମାନ ତାଙ୍କୁ କ୍ଷମା କରି ସୀତାଙ୍କ ସନ୍ଧାନ କାର୍ଯ୍ୟରେ ଆଗେଇ ଯାଆନ୍ତି ।

## ଆଧାର 
ଶ୍ରେଣୀ:ରାମାୟଣର ଚରିତ୍ର
କୁଶଧ୍ଵଜ

ହିନ୍ଦୁ ପୁରାଣ ରାମାୟଣ ଅନୁସାରେ **କୁଶଧ୍ୱଜ** ରାଜା ଜନକଙ୍କର ସାନ ଭାଇ ଥିଲେ । 
## ପରିଚୟ 
ରାଜା ଜନକଙ୍କ ଝିଅ ସୀତା ହିନ୍ଦୁ ମହାକାବ୍ୟ ରାମାୟଣର ପ୍ରମୁଖ ଚରିତ୍ର ରାମଙ୍କ ପତ୍ନୀ ଥିଲେ । କୁଶଧ୍ୱଜଙ୍କ ଦୁଇ ଝିଅ ମାଣ୍ଡବୀ ଏବଂ ଶୃତିକୀର୍ତ୍ତି ଯଥାକ୍ରମେ ରାମଙ୍କ ସାନଭାଇ ଭରତ ଏବଂ ଶତୃଘ୍ନଙ୍କୁ ବିବାହ କରିଥିଲେ । 

ରାଜା କୁଶଧ୍ୱଜଙ୍କ ରାଜ୍ୟ ରାଜବିରାଜ (ବର୍ତ୍ତମାନର ନେପାଳ ଅନ୍ତର୍ଗତ) ନିକଟରେ ଥିଲା । ସେଠାରେ ଅଦ୍ୟାପି ଏକ ପୁରାତନ ତଥା ଐତିହାସିକ ରାଜଦେବୀ ମନ୍ଦିରର ରହିଛି, ଯେଉଁଥିରେ ବିଭିନ୍ନ ହିନ୍ଦୁ ଦେବତା ଏବଂ ଦେବୀଙ୍କର ହଜାର ହଜାର ବର୍ଷରୁ ଅଧିକ ପୁରୁଣା ମୂର୍ତ୍ତି ରହିଛି । ଛିନ୍ନମସ୍ତା ମନ୍ଦିର ସହିତ ମନ୍ଦିର ହେଉଛି ମୈଥିଳୀ ଲୋକଙ୍କ ପ୍ରମୁଖ ମନ୍ଦିର । ରାଜବିରାଜ ଆଖପାଖରେ କୁଶଧ୍ୱଜଙ୍କ ଦୁଇ ଝିଅ ମାଣ୍ଡବୀ ଏବଂ ଶୃତିକୀର୍ତ୍ତିଙ୍କୁ ଉତ୍ସର୍ଗୀକୃତ ମନ୍ଦିର ରହିଛି । 

## ଆଧାର 
ଶ୍ରେଣୀ:ରାମାୟଣର ଚରିତ୍ର
ଭାନୁମତୀ (ଦୁର୍ଯୋଧନଙ୍କ ପତ୍ନୀ)

**ଭାନୁମତୀ** ମହାଭାରତର ମୁଖ୍ୟ ଖଳନାୟକ ଦୁର୍ଯ୍ୟୋଧନଙ୍କ ପତ୍ନୀ । ମୂଳ ମହାଭାରତରେ ଭାନୁମତୀଙ୍କ ସନ୍ଦର୍ଭ ଦେଖିବାକୁ ମିଳେନାହିଁ । ତେବେ ପରବର୍ତ୍ତୀ ସଂସ୍କରଣରେ ଦୁର୍ଯ୍ୟୋଧନଙ୍କ ପତ୍ନୀଙ୍କ ସନ୍ଦର୍ଭ ରହିଛି । ଭାନୁମତୀଙ୍କର ଏକ ଲକ୍ଷ୍ମଣ କୁମାର ନାମରେ ଏକ ପୁତ୍ର ଏବଂ ଲକ୍ଷ୍ମଣା ନାମରେ ଗୋଟିଏ ଝିଅ ଥିଲେ । ଏଥିରେ ବର୍ଣ୍ଣନା କରାଯାଇଛି ଯେ ଦୁର୍ଯ୍ୟୋଧନ ତାଙ୍କୁ ବହୁତ ଭଲ ପାଉଥିଲେ । 
## ଦୁର୍ଯୋଧନଙ୍କ ସହ ବିବାହ 
ଦୁର୍ଯ୍ୟୋଧନଙ୍କ ବିବାହ ମହାଭାରତର ଶାନ୍ତି ପର୍ବରେ ଚିତ୍ରଣ କରାଯାଇଛି । ଏହି ପୌରାଣିକ ଗାଥା ଅନୁସାରେ; ଦୁର୍ଯ୍ୟୋଧନଙ୍କୁ କଳିଙ୍ଗ ରାଜା ଚିତ୍ରାଙ୍ଗଦଙ୍କ ଝିଅ ଭାନୁମତୀଙ୍କ ସ୍ୱୟଂବରକୁ ନିମନ୍ତ୍ରଣ କରାଯାଇଥିଲା । ଦୁର୍ଯ୍ୟୋଧନ ତାଙ୍କର ପ୍ରିୟ ବନ୍ଧୁ କର୍ଣ୍ଣଙ୍କୁ ସ୍ୱୟଂବରକୁ ଯାଇଥିଲେ । ଏହି ଉତ୍ସବରେ ଶିଶୁପାଳ, ଜରାସନ୍ଧ, ଭୀଷ୍ମ, ବକ୍ର, କାପୋତରମଣ, ନୀଳ, ରୁକ୍ମି, ଶ୍ରୀଙ୍ଗା, ଆସୋକା, ସତ୍ୟଦାନୱାନ ଇତ୍ୟାଦି ବହୁ କିମ୍ବଦନ୍ତୀ ଶାସକ ମଧ୍ୟ ଯୋଗ ଦେଇଥିଲେ । ସମାରୋହ ଆରମ୍ଭ ହେବା ପରେ ପରିଚାରିକଙ୍କ ଏବଂ ଅଙ୍ଗରକ୍ଷୀଙ୍କଦ୍ୱାରା ଘେରି ହୋଇ ରହିଥିବା ସୁନ୍ଦରୀ ରାଜକୁମାରୀ ଭାନୁମତୀ ତାଙ୍କ ହାତରେ ଏକ ପୁଷ୍ପମାଲ୍ୟ ଧରି ସ୍ୱୟଂବର କକ୍ଷରେ ପ୍ରବେଶ କରିଥିଲେ । ଅଂଶଗ୍ରହଣକାରୀଙ୍କ ନାମ ଏବଂ ସେମାନଙ୍କ ବଂଶ ବିଷୟରେ ତାଙ୍କୁ ଅବଗତ କରାଯାଉଥିବାରୁ ସେ ଦୁର୍ଯ୍ୟୋଧନଙ୍କଠାରୁ ଦୂରେଇ ଯାଇଥିଲେ । ଭାନୁମତୀଙ୍କ ପ୍ରତ୍ୟାଖ୍ୟାନକୁ ଗ୍ରହଣ କରି ନ ପାରି କ୍ରୋଧ ଜର୍ଜରିତ ଦୁର୍ଯୋଧନ ଜୋର କରି ରାଜକୁମାରୀଙ୍କୁ ତାଙ୍କ ରଥରେ ବସାଇ ନେଇଯାଇଥିଲେ । ଏଣେ ସାଥିରେ ଯାଇଥିବା କର୍ଣ୍ଣ ନିଜ ବନ୍ଧୁଙ୍କୁ ସୁରକ୍ଷା ଦେବା ପାଇଁ ବାକି ରାଜାମାନଙ୍କ ସହ ବୀରତ୍ୱ ସହକାରେ ଯୁଦ୍ଧ କରିବାଦ୍ୱାରା ଅନୁସରଣ କରୁଥିବା ରାଜାମାନେ ପଛାଇଯାଇଥିଲେ । ହସ୍ତିନାପୁରରେ ପହଞ୍ଚିବା ପରେ ଦୁର୍ଯ୍ୟୋଧନ ପିତାଙ୍କୁ ମନାଇବା ପାଇଁ ଭୀଷ୍ମ ଯେପରି କାଶୀରାଜାଙ୍କର ତିନି ରାଜକୁମାରୀଙ୍କୁ ତାଙ୍କ ସାବତ ଭାଇ ବିଚିତ୍ରବୀର୍ଯ୍ୟଙ୍କ ପାଇଁ ଅପହରଣ କରିଥିବାର ଉଦାହରଣ ଦେଇ ନିଜର କାର୍ଯ୍ୟକୁ ପ୍ରମାଣିତ କରିଥିଲେ । ଶେଷରେ, ସୁନ୍ଦରୀ ରାଜକୁମାରୀ ରାଜି ହୋଇ ଦୁର୍ଯ୍ୟୋଧନଙ୍କୁ ବିବାହ କରିଥିଲେ ।

ଅନ୍ୟ କେତେକ ସଂସ୍କରଣରେ ଉଲ୍ଲେଖ ଅଛି ଯେ ଭାନୁମତୀଙ୍କର ସୁପ୍ରିୟା ନାମ୍ନୀ ଏକ ପରିଚାରିକା ଥିଲେ । ମହଭାରତ ଗାଥା ଅନୁସାରେ ଦୁର୍ଯୋଧନ ଏବଂ କର୍ଣ୍ନ ଭାନୁମତୀଙ୍କୁ ଅପହରଣ କରି ନେଇଯାଉଥୁଲେ, ପରିଚାରିକା ସୁପ୍ରିୟା ସେତେବେଳେ ତାଙ୍କର ପିଛା କରିଥିଲା ।  ପରବର୍ତ୍ତୀ ସମୟରେ ଭାନୁମତୀ ଏବଂ ଦୁର୍ଯୋଧନଙ୍କ ପରିଣୟ ହୋଇଯିବା ପରେ ସୁପ୍ରିୟାଙ୍କ ସହମତି କ୍ରମେ କର୍ଣ୍ନ ସୁପ୍ରିୟାଙ୍କୁ ବିବାହ କଲେ ।

## ଆଧାର 
ଶ୍ରେଣୀ:ମହାଭାରତର ଚରିତ୍ର
ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର

**ସିଲେକ୍ଟିଭ ସେରୋଟୋନିନ ରିଅପଟେକ ଇନହିବିଟର (**ଇଂରାଜୀ ଭାଷାରେ **Selective serotonin reuptake inhibitors/** **SSRIs** ) ହେଉଛି ଏକ ଔଷଧ ଶ୍ରେଣୀ ଯାହା ଅବସାଦ, ପ୍ୟାନିକ ଡିଜଅର୍ଡର୍ ଏବଂ ଅବସେସିଭ-କମ୍ପଲସିଭ ଡିଜଅର୍ଡ଼ର ରୋଗ ନିମନ୍ତେ ବ୍ୟବ‌ହୃତ ହୁଏ |  ଅବସାଦରେ ଏହି ଔଷଧର ଲାଭ କମ ମିଳେ ଓ ଏହାର ପାର୍ଶ୍ୱ ପ୍ରତିକ୍ରିୟା ଅଧିକ ହୋଇପାରେ, ବିଶେଷତଃ ଯୁବକମାନଙ୍କଠାରେ |   ଟାଇସାଇକ୍ଲିକ ଆଣ୍ଟିଡିପ୍ରେସାଣ୍ଟ ଭଳି ଏହା ସମାନ ଫଳପ୍ରଦ ହୁଏ |  ଯୁକ୍ତରାଷ୍ଟ୍ର ସମେତ ଅନେକ ଦେଶରେ ସେଗୁଡିକ ସାଧାରଣ ଆଣ୍ଟିଡେପ୍ରେସାଣ୍ଟ ଭାବରେ ବ୍ୟବ‌ହାର କରାଯାଏ |   ଏହି ଶ୍ରେଣୀର ଅନେକ ଔଷଧ ଜେନେରିକ ଔଷଧ ଭାବରେ ଉପଲବ୍ଧ ହୁଏ ଏବଂ ଅପେକ୍ଷାକୃତ ଶସ୍ତାରେ ମିଳେ | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନିକୁଞ୍ଜ ବିହାରୀ ସିଂହ

**ନିକୁଞ୍ଜ ବିହାରୀ ସିଂହ** (୧୯ ସେପ୍ଟେମ୍ବର ୧୯୨୧ - ୨୪ ଅଗଷ୍ଟ ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୫୭, ୧୯୬୧ ଓ ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ଓ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୯ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନିକୁଞ୍ଜ ବିହାରୀ ସିଂହ ୧୯୨୧ ମସିହାର ସେପ୍ଟେମ୍ବର ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରକ୍ଷାପାଲ ସିଂହ ଓ ପତ୍ନୀଙ୍କ ନାମ କିଶୋରୀମଣି ସିଂହ । ନିକୁଞ୍ଜଙ୍କର ମୃତ୍ୟୁ ପରେ ତାଙ୍କ ପତ୍ନୀ ୧୯୯୧ ବିଜେପୁର ଉପ-ନିର୍ବାଚନରୁ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାରେ କାର୍ଯ୍ୟ କରିଥିଲେ ।

## ରାଜନୈତିକ ଜୀବନ 
ନିକୁଞ୍ଜ ବିହାରୀ ସିଂହ ଓଡ଼ିଶା ରାଜନୀତିରେ ପ୍ରଥମେ ଅଖିଳ ଭାରତୀୟ ଗଣତନ୍ତ୍ର ପରିଷଦ, ପରେ ଜନତା ପାର୍ଟିରେ ଓ ଶେଷରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ମୃତ୍ୟୁ 
ନିକୁଞ୍ଜ ବିହାରୀ ସିଂହ ୧୯୯୧ ମସିହାର ଅଗଷ୍ଟ ୨୪ ତାରିଖରେ ୫୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୧ ଜନ୍ମ
ଶ୍ରେଣୀ:୧୯୯୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ସୁବଳ ସାହୁ

**ସୁବଳ ସାହୁ** (୧୧ ମାର୍ଚ୍ଚ ୧୯୬୧ - ୨୨ ଅଗଷ୍ଟ ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୨୦୦୪, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୁବଳ ସାହୁ ୧୯୬୧ ମସିହାର ମାର୍ଚ୍ଚ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଣ୍ଡାରାମ ସାହୁ ଓ ପତ୍ନୀଙ୍କ ନାମ ରୀତା ସାହୁ । ସୁବଳଙ୍କ ମୃତ୍ୟ ପରେ ତାଙ୍କ ପତ୍ନୀ ବିଜୁ ଜନତା ଦଳରେ ଯୋଗ ଦେଇଥିଲେ ଏବଂ ବିଧାୟକ ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ସୁବଳ ସାହୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ସ୍ୱଳ୍ପଅମ୍ଲଜାନ (ମେଡିକାଲ)

**ସ୍ୱଳ୍ପଅମ୍ଲଜାନ ବା  ହାଇପୋକ୍ସିଆ (**ଇଂରାଜୀ ଭାଷାରେ **Hypoxia)** ଏକ ଅବସ୍ଥାକୁ ବୁଝାଏ ଯେଉଁଥିରେ ଶରୀରର ତନ୍ତୁମାନଙ୍କୁ ସ୍ୱଳ୍ପ ଅମ୍ଳଜାନ ସରବରାହ ହୋଇଥାଏ  |  ଏହା ହଠାତ୍ ଆରମ୍ଭ  ହେଲେ ଏହାର ଲକ୍ଷଣରେ ଅଣନିଶ୍ୱାସ ଏବଂ ଦ୍ରୁତ ହୃଦ୍‌ଗତି ହୁଏ | 

ରୋଗ ପରିଚାଳନାରେ ଶ୍ୱାସକ୍ରିୟା ପଥ ପରିସ୍କାର ରଖିବା,  ପ୍ରଶ୍ୱାସରେ ଅମ୍ଳଜାନ ପରିମାଣ ବୃଦ୍ଧି କରିବା  ଏବଂ ଫୁସଫୁସରେ ଅମ୍ଳଜାନ ବୃଦ୍ଧି କରାଯାଏ ।  ଏହି ସମସ୍ତ ପ୍ରଚେଷ୍ଟା ନାଜାଲ କାନୁଲାରୁ ଆରମ୍ଭ କରି ଏଣ୍ଡୋଟ୍ରାକିଆଲ ଇନଟ୍ୟୁବେସନ ପର୍ଯ୍ୟନ୍ତ ଭିନ୍ନ ଭିନ୍ନ ପଦକ୍ଷେପ ସହିତ ହାସଲ କରାଯାଇପାରେ |  ଚିକିତ୍ସା ଶାସ୍ତ୍ରରେ ହାଇପୋକ୍ସିଆ ଏକ ସାଧାରଣ ଅବସ୍ଥା ଅଟେ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସ୍ୱଳ୍ପ ପରିମାଣ ଶକ

**ସ୍ୱଳ୍ପ ପରିମାଣ ସକ ବା ହାଇପୋଭୋଲେମିକ ସକ୍ (**ଇଂରାଜୀ ଭାଷାରେ **Hypovolemic shock)  ହୋଇଥିବା କୁହାଯାଏ ଯେତେବେଳେ ରକ୍ତନଳୀରେ ତରଳ ପଦାର୍ଥ ବା ରକ୍ତ ପରିମାଣ କମ ଥାଏ ।** କେବଳ ତରଳ ପଦାର୍ଥ କମ ଥିଲେ ଶିରାଭ୍ୟନ୍ତର କ୍ରିସ୍ଟାଲଏଡ ତରଳ ପଦାର୍ଥ ସାଧାରଣତଃ ବ୍ୟବହୃତ ହୋଇଥାଏ ।  ଏହାର ମୂଳ କାରଣକୁ ମଧ୍ୟ ସମାଧାନ କରାଯିବା ଉଚିତ୍ ।  **ସ୍ୱଳ୍ପ ପରିମାଣ ସକ ବା** ହାଇପୋଭୋଲେମିକ୍ ଶକ୍ କେତେଥର ଘଟେ ତାହା ଅସ୍ପଷ୍ଟ |  ପିଲାମାନେ ଆଘାତପ୍ରାପ୍ତ ହେଲେ ଏହା ସାଧାରଣ୍ୟତଃ ଘଟିଥାଏ |  
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ତ୍ରିବିକ୍ରମ ମଲ୍ଲିକ

**ତ୍ରିବିକ୍ରମ ମଲ୍ଲିକ** (୨୦ ଜାନୁଆରୀ ୧୯୪୦ - ୩୦ ଜାନୁଆରୀ ୨୦୦୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ତ୍ରିବିକ୍ରମ ମଲ୍ଲିକ ୧୯୪୦ ମସିହାର ଜାନୁଆରୀ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶୁଭ ମଲ୍ଲିକ ଓ ପତ୍ନୀଙ୍କ ନାମ ରତ୍ନମଞ୍ଜରୀ ଦେବୀ ।

## ରାଜନୈତିକ ଜୀବନ 
ତ୍ରିବିକ୍ରମ ମଲ୍ଲିକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ତ୍ରିବିକ୍ରମ ମଲ୍ଲିକ ୨୦୦୮ ମସିହାର ଜାନୁଆରୀ ୩୦ ତାରିଖରେ ୬୮ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୪୦ ଜନ୍ମ
ଶ୍ରେଣୀ:୨୦୦୮ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଆଲ୍ଟେପ୍ଲେସ

**ଆଲ୍ଟେପ୍ଲେସ (**ଇଂରାଜୀ ଭାଷାରେ **Alteplase/** **T-PA)** ଏକ  ଥ୍ରମ୍ବୋଲାଇଟିକ ଔଷଧ ଯାହା ଆକ୍ୟୁଟ ଏସଟି ଏଲିଭେସନ ମାୟୋକାର୍ଡ଼ିଆଲ ଇନଫାର୍କସନ, ନିମ୍ନ ରକ୍ତଚାପ ଜନିତ ପଲମୋନାରି ଏମ୍ବୋଲିଜ୍ମ, ଆକ୍ୟୁଟ ଇସକେମିକ ଷ୍ଟ୍ରୋକ  ଓ ଅବରୋଧ ହୋଇଥିବା ସେଣ୍ଟ୍ରାଲ ଭେନସ ଆକସେସ ଡିଭାଇସମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ  ।  ଏହା ଶିରା ବା ଧମନୀରେ  ଇଞ୍ଜେକସନ ଆକାରରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଣ୍ଟ୍ରାକ୍ରାନିଆଲ ରକ୍ତସ୍ରାବ ଓ ପାକସ୍ଥଳୀ-ଅନ୍ତନଳୀରେ ରକ୍ତସ୍ରାବ ହୋଇପାରେ  |  ଗର୍ଭାବସ୍ଥାରେ ବ୍ୟବହାର କଲେ ଏହାର ନିରାପତ୍ତା ଅସ୍ପଷ୍ଟ ଅଟେ |  ଏହା ତନ୍ତୁ ପ୍ଲାଜମିନୋଜେନ ଆକ୍ଟିଭେଟର ଆକାରରେ ପ୍ରସ୍ତୁତ କରାଯାଏ |  ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହା ନାମ ଲିପିବଦ୍ଧ ଅଛି ।  ଯୁକ୍ତରାଜ୍ୟରେ ୨୦୧୮ରେ ଗୋଟିଏ ଚିକିତ୍ସା ପାଇଁ ପ୍ରାୟ £ 864 ଖର୍ଚ୍ଚ ହୋଇଛି।  ଯୁକ୍ତରାଷ୍ଟ୍ରରେ ଏହି ପରିମାଣ ୨୦୧୯ରେ ପ୍ରାୟ ୯,୧୯୭ ଆମେରିକୀୟ ଡଲାର ଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଗଣନାଥ ପ୍ରଧାନ

**ଗଣନାଥ ପ୍ରଧାନ** (୭ ଡିସେମ୍ବର ୧୯୨୪ - ୧୪ ଅକ୍ଟୋବର ୨୦୦୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ଓ ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୭୭ ଭାରତୀୟ ସାଧାରଣ ନିର୍ବାଚନରେ ସେ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଲୋକ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଗଣନାଥ ପ୍ରଧାନ ୧୯୨୪ ମସିହାର ଡିସେମ୍ବର ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଂକୀର୍ତ୍ତନ ପ୍ରଧାନ ଓ ପତ୍ନୀଙ୍କ ନାମ ପାର୍ବତୀ ପ୍ରଧାନ ।

## ରାଜନୈତିକ ଜୀବନ 
ଗଣନାଥ ପ୍ରଧାନ ଓଡ଼ିଶା ରାଜନୀତିରେ ସମ୍ୟୁକ୍ତ ସୋସିଆଲିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ ।

### ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ 
## ମୃତ୍ୟୁ 
ଗଣନାଥ ପ୍ରଧାନ ୨୦୦୪ ମସିହାର ଅକ୍ଟୋବର ୧୪ ତାରିଖରେ ୭୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୪ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ସୁକ୍ରାଲଫେଟ

**ସୁକ୍ରାଲଫେଟ ଏକ ଔଷଧ ଯାହା ବିଭିନ୍ନ** ବ୍ରାଣ୍ଡ ନାମରେ ବିକ୍ରି ହୁଏ ଓ ପାକସ୍ଥଳୀ ଘାଆ, ଗ୍ୟାଷ୍ଟ୍ରୋସୋଫେଜାଲ୍ ରିଫ୍ଲକ୍ସ ରୋଗ (GERD), ବିକିରଣ ପ୍ରୋକ୍ଟାଇଟିସ ଓ  ପାକସ୍ଥଳୀ ପ୍ରଦାହ ଭଳି ରୋଗମାନଙ୍କ ଚିକିତ୍ସାରେ ବ୍ୟବ‌ହୃତ ହୁଏ ଏବଂ ଚାପ‌ଯୁକ୍ତ ଘାଆର ପ୍ରତିଷେଧ ଭାବରେ ଦିଆଯାଏ |    ଏଚ ପାଇଲୋରି (H. pylori ) ସଂକ୍ରମିତ ଲୋକଙ୍କ କ୍ଷେତ୍ରରେ ଏହାର ଉପଯୋଗୀତା ସୀମିତ ଅଟେ |  ଏହା ପାଟିରେ କିମ୍ବା ମଳଦ୍ୱାର ବାଟେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ ହୋଇପାରେ |  ଗର୍ଭାବସ୍ଥା ଏବଂ ସ୍ତନ୍ୟପାନରେ ବ୍ୟବହାର କଲେ ନିରାପଦ ମନେହୁଏ |  ଏହା କିପରି କାର୍ଯ୍ୟ କରେ ତାହା ଅସ୍ପଷ୍ଟ କିନ୍ତୁ ଅଲସରକୁ ବାନ୍ଧି ରଖିବା ଏବଂ  ଅଧିକ କ୍ଷତିରୁ ସୁରକ୍ଷା କରେ ବୋଲି ବିଶ୍ୱାସ କରାଯାଏ |  ୨୦୧୭ ରେ, ଏହା ଯୁକ୍ତରାଷ୍ଟ୍ରରେ ୨୧୮ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଦୁଇ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମଳଦ୍ୱାର ଫିଷ୍ଟୁଲା

ମଳଦ୍ୱାର ଫିଷ୍ଟୁଲା ବା ଭଗନ୍ଦର ରୋଗରେ ମଳନଳୀ  ‌ସ‌ହ ମଳଦ୍ୱାର ପାଖ ଚର୍ମ ଏକ ନଳୀ ମାଧ୍ୟମରେ ସଂଯୁକ୍ତ ହୋଇଯାଏ ଓ ଏହା ଏକ ଦୀର୍ଘକାଳୀନ ବ୍ୟାଧି ।   ଏହାର ଲକ୍ଷଣଗୁଡ଼ିକ ଏହି ରୋଗ ହେଲେ ମଳାଶୟ ଯନ୍ତ୍ରଣା ଓ ପୂଜ ନିଷ୍କାସନ ହୁଏ ।   |  ଏହି ରୋଗ ଜଟିଳ ହେଲେ ପୁନର୍ବାର ଫିଷ୍ଟୁଲା, ବା ମଳପଥ ସ୍ଟେନୋସିସ ହୋଇପାରେ । ରୋଗ ଜଟିଳ ହେଲେ  ମଳପଥ ସଂକୋଚନ, ଅସଞ୍ଜତ ମଳତ୍ୟାଗ ଏବଂ ଫିଷ୍ଟୁଲାର ପୁନରାବୃତ୍ତି ଅନ୍ତର୍ଭୁକ୍ତ ହୋଇପାରେ | 

ସବୁଠାରୁ ସାଧାରଣ କାରଣ ହେଉଛି ଏକ ପୂର୍ବତନ ଆନାଲ ଆବସେସ ବା ପୁଞ୍ଜିତ ପୂଜ ଯାହା ଆରୋଗ୍ୟ ହୋଇନଥାଏ |  କ୍ରନ୍ ରୋଗ, ବିକିରଣ ଚିକିତ୍ସା, ମେଦବହୁଳତା, ମଧୁମେହ, ଧୂମପାନ, ଅଧିକ ରକ୍ତ ଲିପିଡ ସ୍ତର ଏବଂ ବ୍ୟାୟାମର ଅଭାବ ଯୋଗୁ ଏହି ସଙ୍କଟ ଆସିପାରେ ।  ଏହା ସାଧାରଣତଃ ମଳାଶୟ ଗ୍ରନ୍ଥିରୁ ଆରମ୍ଭ ହୁଏ ଯାହା ଆଭ୍ୟନ୍ତରୀଣ ଓ ବାହ୍ୟ ସ୍ଫିଙ୍କଟର ମଧ୍ୟରେ ଥାଏ ଓ ଆନାଲ୍ କେନାଲରେ ନିଷ୍କାସିତ ହୁଏ |  ଯଦି ଗୋଟିଏ ଟ୍ରାକ୍ଟ ଅଛି, ୩୦%ରୁ କମ୍ ବାହ୍ୟ ସ୍ଫିଙ୍କଟର ଜଡ଼ିତ ଅଛି, କୌଣସି ଅନ୍ତର୍ନିହିତ କାରଣ ନାହିଁ ତାହାକୁ ସାଧାରଣ କୁହାଯାଏ ଅନ୍ୟଥା ଏହାକୁ ଜଟିଳ ଶ୍ରେଣୀଭୁକ୍ତ କରାଯାଏ |  ନିଶ୍ଚେତକ ଦେଇ ପରୀକ୍ଷା କରାଯାଏ ଓ ମେଡିକାଲ ଇମେଜିଙ୍ଗ ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ । 

ସାଧାରଣତଃ ଅନେକ ଉପାୟରେ ଏହାର ଶଲ୍ୟ ଚିକିତ୍ସା କରାଯାଏ  |  ଆଣ୍ଟିବାୟୋଟିକ୍ ସାଧାରଣତଃ ଆବଶ୍ୟକ ହୁଏ ନାହିଁ |  କ୍ରନ୍ ରୋଗ ସହିତ ଜଡ଼ିତ ବ୍ୟକ୍ତିମାନଙ୍କର ଆଣ୍ଟିବାୟୋଟିକ ଅତି କମରେ ଆରମ୍ଭରୁ ଆବଶ୍ୟକ ହୋଇପାରେ |  ୧୦୦,୦୦୦ ପୁରୁଷଙ୍କ ମଧ୍ୟରୁ ପ୍ରାୟ ୧୨ ଜଣ ଏବଂ ୧୦୦,୦୦୦ ମହିଳାଙ୍କ ମଧ୍ୟରୁ ୬ ଜଣ ପ୍ରଭାବିତ ହୁଅନ୍ତି।   ସାଧାରଣତଃ ୨୦ରୁ ୪୦ ବର୍ଷ ବୟସ ମଧ୍ୟରେ ଏହି ରୋଗ ହୁଏ ।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
କୁମର ବେହେରା

**କୁମର ବେହେରା** (୨୨ ଅଗଷ୍ଟ ୧୯୪୭ - ୧୦ ଅଗଷ୍ଟ ୨୦୨୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ  । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
କୁମର ବେହେରା ୧୯୪୭ ମସିହାର ଅଗଷ୍ଟ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କରୁଣାକର ବେହେରା ଓ ତାଙ୍କ ପତ୍ନୀଙ୍କ ନାମ ସୁଶୀଳା ବେହେରା  ।

## ରାଜନୈତିକ ଜୀବନ 
କୁମର ବେହେରା ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।ବିଜୁ ପଟ୍ଟନାୟକଙ୍କ ସରକାରରେ ୧୯୯୦-୯୫ ପର୍ଯ୍ୟନ୍ତ ବିଧାୟକ ଥିଲେ । ପରେ ଅତାବିରା ବ୍ଲକ ଜୋଜ-୪ରୁ କଂଗ୍ରେସ ଦଳର ଜିଲ୍ଲା ପରିଷଦ ସଭ୍ୟଭାବେ ପ୍ରାର୍ଥୀ ହୋଇ ପରାଜିତ ହୋଇଥିଲେ । ପରେ ସେ ତୃଣମୂଳ କଂଗ୍ରେସ, ରାଷ୍ଟ୍ରବାଦୀ କଂଗ୍ରେସ ପାର୍ଟି, ଓଡ଼ିଶା ଗଣ ପରିଷଦ ଓ ଭାରତୀୟ ଜନତା ଦଳରେ ଯୋଗ ଦେଇଥିଲେ ।
## ମୃତ୍ୟୁ 
୨୦୨୩ ମସିହା ଅଗଷ୍ଟ ମାସ ୧୦ ତାରିଖରେ ବୁର୍ଲାସ୍ଥିତ ଏକ ଘରୋଇ ଡାକ୍ତରଖାନାରେ ଚିକିତ୍ସାଧିନ ଥିବା ଅବସ୍ଥାରେ ତାଙ୍କର ପରଲୋକ ଘଟିଥିଲା । ମୃତ୍ୟୁବେଳକୁ ତାଙ୍କୁ ୭୫ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୪୭ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ସୁଶାନ୍ତ ସିଂହ

**ସୁଶାନ୍ତ ସିଂହ** (ଜନ୍ମ: ୧୭ ମାର୍ଚ୍ଚ ୧୯୭୩) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୨୦୦୯, ୨୦୧୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ, ୧୫ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ସୁଶାନ୍ତ ସିଂହ ୧୯୭୩ ମସିହାର ମାର୍ଚ୍ଚ ୧୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ତେଜରାଜ ସିଂହ ।

## ରାଜନୈତିକ ଜୀବନ 
ସୁଶାନ୍ତ ସିଂହ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୭ ମସିହାରୁ ୨୦୨୨ ଯାଏଁ, ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି ।

### ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ 
## ଆଧାର 
## ବାହାର ଆଧାର 
* 

ଶ୍ରେଣୀ:୧୯୭୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୫ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ବିଜୁ ଜନତା ଦଳ ରାଜନେତା
ପ୍ରତାପ ଚନ୍ଦ୍ର ମହାନ୍ତି

**ପ୍ରତାପ ଚନ୍ଦ୍ର ମହାନ୍ତି** (୨୩ ଅକ୍ଟୋବର ୧୯୨୦ - ୧୫ ମାର୍ଚ୍ଚ ୧୯୯୩) ଓଡ଼ିଶାର ଜଣେ ପୂର୍ବତନ ବିଧାୟକ ଓ ମନ୍ତ୍ରୀ ଥିଲେ । ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ସେ ୪ ଥର ଓଡ଼ିଶା ବିଧାନ ସଭାକୁ  ନିର୍ବାଚିତ ହୋଇଥିଲେ । ତୃତୀୟ (୧୯୬୧), ପଞ୍ଚମ (୧୯୭୧), ଷଷ୍ଠ (୧୯୭୪), ଏବଂ ସପ୍ତମ (୧୯୭୭) ବିଧାନ ସଭା ନିର୍ବାଚନରେ ସେ ଜୟଯୁକ୍ତ ହୋଇ ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ୧୯୭୦ ମସିହାରେ ରାଜସ୍ୱ, ଜଳସେଚନ ଏବଂ ଶକ୍ତି, ବାଣିଜ୍ୟ ଏବଂ ପରିବହନ, ଶିକ୍ଷା ଏବଂ ଯୁବ ବ୍ୟାପାର ବିଭାଗରେ କ୍ୟାବିନେଟ ମନ୍ତ୍ରୀ ଭାବରେ ଦାୟିତ୍ୱ ତୁଲାଇଥିଲେ । ଭାରତରେ ଜରୁରୀ କାଳୀନ ପରିସ୍ଥିତି ସମୟରେ ପ୍ରତାପ ଚନ୍ଦ୍ର ମହାନ୍ତିଙ୍କୁ ମିସା ଆଇନ ଅଧୀନରେ ଗିରଫ କରାଯାଇଥିଲା ଓ ତାଙ୍କୁ ପ୍ରାୟ ଏକ ବର୍ଷ ପର୍ଯ୍ୟନ୍ତ କାରାଗାର ବରଣ କରିବାକୁ ପଡ଼ିଥିଲା ।

## ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:୧୯୯୩ ମୃତ୍ୟୁ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାର ରାଜନୀତିଜ୍ଞ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ବାତ

**ବାତ** ବ୍ୟାଧିରେ  ମସ୍ତିଷ୍କରେ ଅସ୍ୱାଭାବିକ ଓ ଅତ୍ୟଧିକ ସ୍ନାୟୁ ସକ୍ରିୟ ହୁଅନ୍ତି |  ପାଞ୍ଚ ମିନିଟରୁ ଅଧିକ ସମୟ ଧରି ଚାଲିଥିବା ବାତକୁ ସାଂଘାତିକ ଅପସ୍ମାର ବା ସ୍ଟାଟସ ଏପିଲେପ୍ଟିକସ୍ ଭାବରେ ଗ୍ରହଣ କରାଯିବା ଉଚିତ୍ | 

ପ୍ରାୟ ୧୦% ଲୋକ ଅତି କମରେ ଥରେ ଏପିଲିପଟିକ୍ ଆକ୍ରାନ୍ତ ହୋଇଥାଆନ୍ତି  |  ଯେ କୌଣସି ସମୟରେ ଜନସଂଖ୍ୟାର ପ୍ରାୟ ୧% ଲୋକଙ୍କୁ ଅପସ୍ମାର ପ୍ରଭାବିତ କରିଥାଏ  ଏବଂ ପ୍ରାୟ ୪% ଲୋକ ସମୟ ସମୟରେ ପ୍ରଭାବିତ ହୁଅନ୍ତି । ଅପସ୍ମାରରେ ଆକ୍ରାନ୍ତଙ୍କ ମଧ୍ୟରୁ ପ୍ରାୟ ୮୦% ଲୋକ ବିକାଶଶୀଳ ଦେଶମାନଙ୍କରେ ବାସ କରନ୍ତି। ଅନେକ ସ୍ଥାନରେ ରୋଗୀ ଲୋକମାନେ ଏକ ନିର୍ଦ୍ଦିଷ୍ଟ ସମୟ ଧରି ବାତ ନହେବା ପର୍ଯ୍ୟନ୍ତ ଗାଡି ଚଳାଇବା ବନ୍ଦ କରିବା ଆବଶ୍ୟକ କରନ୍ତି | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସାଧାରଣ ଉତ୍କଣ୍ଠା ବ୍ୟାଧି

**ସାଧାରଣ ଉତ୍କଣ୍ଠା ବ୍ୟାଧି (**ଇଂରାଜୀ ଭାଷାରେ  **generalized anxiety disorder/** **GAD** ) ରୋଗରେ ଘଟଣା କିମ୍ବା କାର୍ଯ୍ୟକଳାପ ବିଷୟକ ଚିନ୍ତାକୁ ନିୟନ୍ତ୍ରଣ କରିବା କଷ୍ଟକର ହୁଏ | 

ମାନସିକ ଚାପ, ଜେନେଟିକ ଏବଂ ପଦାର୍ଥ ଅପବ୍ୟବ‌ହାର ଯୋଗୁ ଏହି ରୋଗ ସଙ୍କଟ ସୃଷ୍ଟି ହୁଏ |  ଏହା ଏକ ପ୍ରକାର ଉଦ୍‌ବେଗ ଅବ୍ୟବସ୍ଥା ବେମାରୀ |  ଜିଏଡି-୭ (GAD-7) ବ୍ୟବ‌ହାର କରି ଏହି ରୋଗ ଓ ତାହାର ଗମ୍ଭୀରତା ନିର୍ଣ୍ଣୟ କରାଯାଏ । ରୋଗ ନିର୍ଣ୍ଣୟ ନିମନ୍ତେ ଅତି କମରେ ଛଅ ମାସର ଲକ୍ଷଣ ଆବଶ୍ୟକ ହୁଏ। 

ଚିକିତ୍ସା ନିମନ୍ତେ ଉଭୟ ଔଷଧ ଓ କଗନିଟିଭ ବେହେଭିଅରାଲ ଥେରାପି  (CBT) ଦିଆଯାଏ । ଉପଯୋଗୀ ଔଷଧ ମଧ୍ୟରେ  ଡୁଲୋକ୍ସେଟିନ୍ , ପ୍ରିଗାବାଲିନ, ଭେନଲାଫ୍ୟାକ୍ସିନ, ଏବଂ ଏସିଟାଲୋପ୍ରାମ ଦିଆଯାଏ |  ଅନ୍ୟାନ୍ୟ ଔଷଧ ନାମ ବୁସ୍ପିରୋନ, ଆଣ୍ଟିସାଇକୋଟିକ୍ସ ଏବଂ ବେଞ୍ଜୋଡାଏଜେପିନ ଦିଆଯାଏ । ଦୀର୍ଘକାଳୀନ ଚିକିତ୍ସାରେ ମିଶ୍ରିତ ଫଳାଫଳ ମିଳେ | 

ବର୍ଷକୁ ପ୍ରାୟ ୦.୪ରୁ ୩.୬% ଲୋକ ଏହି ରୋଗରେ ପୀଡ଼ିତ ହୁଅନ୍ତି ଏବଂ ୪ରୁ ୯% ଲୋକ ସେମାନଙ୍କ ଜୀବନର ଯେ କୌଣସି ସମୟରେ ପ୍ରଭାବିତ ହୁଅନ୍ତି |   ୩୦ରୁ ୬୦ ବର୍ଷ ବୟସ ମଧ୍ୟରେ ସାଧାରଣତଃ ଏହି ରୋଗ ହୁଏ ।  ପୁରୁଷଙ୍କ ତୁଳନାରେ ମହିଳାଙ୍କ ସଂଖ୍ୟା ଦୁଇ ଗୁଣ ଅଧିକ ଥାଏ ।  ଏହି ଅବସ୍ଥା ପ୍ରଥମେ ୧୯୮୦ ମସିହାରେ ଡିଏସଏମ-୧୧୧ (DSM-III) ନାମରେ ପରିଚିତ ଥିଲା, ଏହା ପୂର୍ବରୁ ଏହା ଆଙ୍ଗଜାଇଟି ନିଉରୋସିସ ରୋଗର ଏକ ଅଂଶ ଭାବରେ ପରିଚିତ ଥିଲା | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ୟୁରେମିଆ

**ୟୁରେମିଆ (**ଇଂରାଜୀ ଭାଷାରେ **Uremia)** ଏକ ଲକ୍ଷଣ ପୁଞ୍ଜ ଯାହା ବୃକ୍‌କର କାର୍ଯ୍ୟକ୍ଷମତା କମ୍ ହେବାରୁ ପ୍ରକାଶ ପାଏ |  ରୋଗ ଜଟିଳ ହେଲେ ସବଡୁରାଲ ହେମାଟୋମା, ୟୁରେମିକ ପେରିକାର୍ଡ଼ାଇଟିସ, ବା ଫୁସଫୁସ ଇଡିମା ହୋଇପାରେ। 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିମ୍ବାଧର କୁଅଁର

**ବିମ୍ବାଧର କୁଅଁର** (ଜନ୍ମ: ୧ ଅଗଷ୍ଟ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୧୯୭୭, ୨୦୦୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ବିଜେପି (ପଦ୍ମ)ର ଜଣେ ବରିଷ୍ଠ ନେତା । ସେ ଶଙ୍ଖ ଓ ପଦ୍ମ ଦଳର ମେଣ୍ଟ ସରକାର ଥିବା ବେଳେ ନବୀନ ବାବୁଙ୍କ ନିକଟରେ ଉଚ୍ଚଶିକ୍ଷା ମନ୍ତ୍ରୀ ଭାବେ ୨୦୦୨ ରୁ ୨୦୦୪ ପର୍ଯ୍ୟନ୍ତ କାର୍ଯ୍ୟ କରିଥିଲେ ।

## ଜନ୍ମ, ପରିବାର ଓ ଶିକ୍ଷା 
ବିମ୍ବାଧର କୁଅଁର ୧୯୪୯ ମସିହାର ଅଗଷ୍ଟ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମନବୋଧ କୁଅଁର ଓ ପତ୍ନୀଙ୍କ ନାମ କ୍ଷୀରାବ୍ଧି ତନୟା କୁଅଁର ।

## ରାଜନୈତିକ ଜୀବନ 
ବିମ୍ବାଧର କୁଅଁର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ  କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୦୨ ମସିହାରୁ ୨୦୦୪ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ଉଚ୍ଚଶିକ୍ଷା ମନ୍ତ୍ରୀ ଭାବରେ କାର୍ଯ୍ୟ କରିଛନ୍ତି । ୨୦୦୯ ରେ ଶଙ୍ଖର ସୁଶାନ୍ତ ସିଂଙ୍କ ପାଖରୁ ହାରିଲା ପରେ ନିଜେ ଶଙ୍ଖ ଦଳକୁ ଚାଲି ଯାଇଥିଲେ । ପରେ ୨୦୧୪ ରେ ପୁଣି ପଦ୍ମକୁ ଫେରିଥିଲେ ।

### ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଏରିସିପେଲାସ

**ଏରିସିପେଲାସ ଏକ ପ୍ରକାର ପ୍ରଦାହ ଯାହା ଚର୍ମର ଡର୍ମିସ ଭାଗରେ ହୁଏ ଓ ପୃଷ୍ଠ ଭାଗର ଲସିକା ନଳୀ** ପର୍ଯ୍ୟନ୍ତ ବିସ୍ତାର ହୋଇପାରେ |  ଅଳ୍ପ ବୟସ୍କ ଏବଂ ବୃଦ୍ଧମାନେ ଏହି ରୋଗରେ ଅଧିକ ପ୍ରଭାବିତ ହୁଅନ୍ତି | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଲବଲୀନା ବରଗୋହେନ

**ଲବଲୀନା ବରଗୋହେନ** (ଜନ୍ମ : ୨ ଅକ୍ଟୋବର ୧୯୯୭) ଜଣେ ଭାରତୀୟ ବକ୍ସର । ସେ ୨୦୨୦ ଟୋକିଓ ଅଲିମ୍ପିକରେ ମହିଳାଙ୍କ ୬୪-୬୯କେଜି ବିଭାଗରେ ପ୍ରତିଦ୍ୱନ୍ଦିତା କରି ବ୍ରୋଞ୍ଜ ପଦକ ଜିତିଥିଲେ । ସେ ୨୦୧୮ ଓ ୨୦୧୯ ମସିହାରେ ମହିଳା ବିଶ୍ୱ ବକ୍ସିଂ ଚାମ୍ପିୟନସିପରେ ମଧ୍ୟ ବ୍ରୋଞ୍ଜ ପଦକ ଜିତିଥିଲେ । ପ୍ରଥମ ଭାରତ ଓପନ ବିଶ୍ୱ ବକ୍ସିଂ ଚାମ୍ପିୟନସିପ ପ୍ରଥମ ସଂସ୍କରଣରେ ସେ ସ୍ୱର୍ଣ୍ଣ ପଦକ ଓ ଦ୍ୱିତୀୟ ସଂସ୍କରଣରେ ରୌପ୍ୟ ପଦକ ଜିତିଥିଲେ । ୨୦୨୦ ମସିହାରେ ୬୯କିଗ୍ରା ଓଜନ ବିଭାଗରେ ତାଙ୍କର ବିଶ୍ୱ ରାଙ୍କ ତୃତୀୟ ରହିଥିଲା । ଅଲିମ୍ପିକ ପ୍ରତିଯୋଗୀତାରେ ଅଂଶଗ୍ରହଣ କରିବାରେ, ସେ ଥିଲେ ଆସାମ ରାଜ୍ୟର ପ୍ରଥମ ମହିଳା । ୨୦୨୦ ମସିହାରେ ତାଙ୍କୁ ଅର୍ଜୁନ ପୁରସ୍କାରରେ ସମ୍ମାନୀତ କରାଯାଇଥିଲା । ଏହି ପୁରସ୍କାର ପାଇବାରେ ସେ ଆସାମର ଷଷ୍ଠ ଖେଳାଳି ଥିଲେ ।

## ପ୍ରାରମ୍ଭିକ ଜୀବନ 
ଲବଲୀନା ୧୯୯୭ ମସିହା ଅକ୍ଟୋବର ୨ ତାରିଖରେ ଆସାମର ଗୋଲାଘାଟଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଟିକେନ ଓ ମାତାଙ୍କ ନାମ ମାମୋନୀ ବରଗୋହେନ । ତାଙ୍କ ପିତା ଜଣେ କ୍ଷୁଦ୍ର ବ୍ୟବସାୟୀ । ତାଙ୍କ ଦୁଇ ଯମଜ ବଡ଼ ଭଉଣୀ ଲିଚା ଓ ଲିମା ଜାତୀୟ ସ୍ଥରର କିକବକ୍ସିଂ ଖେଳାଳି ଥିଲେ । ବଡ଼ ଭଉଣୀମାନଙ୍କ ଭଳି ଲଭଲୀନା ମଧ୍ୟ କିକବକ୍ସିଂ ଖେଳ ଆରମ୍ଭ କରିଥିଲେ ଓ ପରେ ବକ୍ସିଂଙ୍କୁ ଆସିଥିଲେ । ତାଙ୍କ ସ୍କୁଲ ବଡ଼ପଥର ହାଇସ୍କୁଲରେ ଭାରତୀୟ କ୍ରୀଡ଼ା ପ୍ରାଧିକରଣଦ୍ୱାରା କରାଯାଇଥିବା ଏକ ଟ୍ରାୟଲ କ୍ୟାମ୍ପରେ ଲଭଲୀନା ଭାଗନେଇଥିଲେ । ସେଠାରେ ତାଙ୍କ ପ୍ରତିଭା ସମସ୍ତଙ୍କର ଦୃଷ୍ଟି ଆକର୍ଷଣ କରିଥିଲା । ୨୦୧୨ ମସିହାରୁ ସେ କୋଚ ପଦୂମ ଚନ୍ଦ୍ର ବୋଡ଼ଙ୍କଠାରୁ ଭାରତୀୟ କ୍ରୀଡ଼ା ପ୍ରାଧିକରଣରେ ପ୍ରଶିକ୍ଷଣ ଲାଭ କରିଥିଲେ । ପରେ ସେ ସନ୍ଧ୍ୟା ଗୁରୁଙ୍ଗଙ୍କଦ୍ୱାରା ପ୍ରଶିକ୍ଷିତ ହୋଇଥିଲେ ।

## ଖେଳ ଜୀବନ 
* ବ୍ରୋଞ୍ଜ ପଦକ - ଏସିଆନ ବକ୍ସିଂ ଚାମ୍ପିୟନସିପ ନଭେମ୍ବର, ୨୦୧୭
* ବ୍ରୋଞ୍ଜ ପଦକ - ପ୍ରେସିଡେଣ୍ଟସ କପ ଜୁନ, ୨୦୧୭ 
* ବ୍ରୋଞ୍ଜ ପଦକ - ଟୋକିଓ ଅଲିମ୍ପିକ, ଅଗଷ୍ଟ ୨୦୨୧

### ଟୋକିଓ ଅଲିମ୍ପିକ ୨୦୨୦ 
୨୦୨୦ ଟୋକିଓ ଅଲିମ୍ପିକରେ ଲବଲୀନା ନିଜର ଶ୍ରେଷ୍ଠ ଖେଳ ପ୍ରଦର୍ଶନ କରି ଭାରତ ପାଇଁ ଏକ ବ୍ରୋଞ୍ଜପଦକ ଜିତିଥିଲେ । ସେ ପ୍ରାରମ୍ଭିକ ରାଉଣ୍ଡରେ ଜର୍ମାନ ବକ୍ସର ନାଦୀନ ଆପ୍ଟେଜ ଓ ତାଇୱାନ ବକ୍ସର ଚେନ ନିନ-ଚେନଙ୍କୁ ପରାସ୍ତ କରି ନିଜ ପାଇଁ ଏକ ପଦକ ନିଧାର୍ଯ୍ୟ କରିଥିଲେ । ସେମିଫାଇନାଲରେ ସେ ବିଶ୍ୱର ଏକ ନମ୍ବର ମାନ୍ୟତାପ୍ରାପ୍ତ ତୁର୍କୀର ବକ୍ସର ବୁସେନାଜ ସୁରମେନେଲିଙ୍କଠାରୁ ପରାସ୍ତ ହୋଇଥିଲେ ଓ ବ୍ରୋଞ୍ଜପଦକ ହାସଲ କରିଥିଲେ । 

## ସମ୍ମାନ ଓ ପୁରସ୍କାର 
* ଅର୍ଜୁନ ପୁରସ୍କାର - ୨୦୨୦
;ଟୋକିଓ ଅଲିମ୍ପିକରେ ବ୍ରୋଞ୍ଜ ପଦକ ଜିତିଥିବାରୁ 
* ୩୦ ଲକ୍ଷ ଟଙ୍କା ଭାରତ ସରକାରଙ୍କ ତରଫରୁ ପୁରସ୍କାର
* ୫୦ ଲକ୍ଷ ଟଙ୍କା ଆସାମ ସରକାରଙ୍କ ତରଫରୁ ପୁରସ୍କାର

## ଆଧାର 
## ବାହାର ଆଧାର
*Lovlina Borgohain Profile *Page:238*

ଶ୍ରେଣୀ:୧୯୯୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଅଲିମ୍ପିକ
ମୋହନ ନାଗ

**ମୋହନ ନାଗ** (୨୪ ଅପ୍ରେଲ ୧୯୨୭ - ୧୫ ନଭେମ୍ବର ୨୦୧୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଥିଲେ । ୧୯୬୧, ୧୯୬୭,୧୯୭୪, ୧୯୮୦, ୧୯୮୫ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେପୁର ଓ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ, ୬ଷ୍ଠ, ୮ମ, ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ମୋହନ ନାଗ ୧୯୨୭ ମସିହାର ଅପ୍ରେଲ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କପିଳା ନାଗ ଓ ପତ୍ନୀଙ୍କ ନାମ ଇନ୍ଦୁମଣି ନାଗ ।

## ରାଜନୈତିକ ଜୀବନ 
ମୋହନ ନାଗ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛଅ ଥର କାର୍ଯ୍ୟ କରିଥିଲେ । ୧୯୭୬ ମସିହାରୁ ୧୯୭୭, ୧୯୮୫ ମସିହାରୁ ୧୯୯୦ ଓ ୧୯୯୮ ମସିହାରୁ ୨୦୦୦ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ ବିଭନ୍ନ ବିଭାଗରେ କାର୍ଯ୍ୟ କରିଥିଲେ ।

### ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ 
## ମୃତ୍ୟୁ 
ମୋହନ ନାଗ ୨୦୧୪ ମସିହାର ନଭେମ୍ବର ୧୫ ତାରିଖରେ ୮୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ମୂତ୍ରନଳୀ କର୍କଟ

**ମୂତ୍ରନଳୀ କର୍କଟ** (ଇଂରାଜୀ ଭାଷାରେ Urethral  cancer) ମୂତ୍ରନଳୀରୁ ଉତ୍ପନ୍ନ ହେଉଥିବା କର୍କଟ ରୋଗର ନାମ | 

ମୂତ୍ରନଳୀ କାଥେଟେରାଇଜେସନ ଯୋଗୁ ହେଉଥିବା ଦୀର୍ଘକାଳୀନ ଉତ୍ତେଜନା,   ସଂକ୍ରମଣ ଯୋଗୁ କ୍ରନିକ୍ ପ୍ରଦାହ, ବିକିରଣ, ମୂତ୍ରାଶୟ ଡାଇଭର୍ଟିକୁଲା ବା ମୂତ୍ରନଳୀ ସଙ୍କୋଚନ ଯୋଗୁ ଏହି ରୋଗ ସଙ୍କଟ ସୃଷ୍ଟି ହୋଇପାରେ | 

ଏହି ରୋଗର ଚିକିତ୍ସାରେ ଅସ୍ତ୍ରୋପଚାର, ବିକିରଣ ଥେରାପି ଓ କେମୋଥେରାପିର ମିଶ୍ରଣ ଦିଆଯାଇପାରେ |  ଏଥିରେ ପାଞ୍ଚ ବର୍ଷ ବଞ୍ଚିବା ହାର ୪୬% ଓ ଏହାର ଫଳାଫଳ ପ୍ରାୟ ଖରାପ ହୋଇଥାଏ |  ମୂତ୍ରାଶୟ କର୍କଟ ଏକ ବିରଳ ରୋଗ ଯାହା ସମୁଦାୟ କର୍କଟ ରୋଗର ୧% ମାତ୍ର ହୋଇଥାଏ |  ଯୁକ୍ତରାଷ୍ଟ୍ରରେ ପ୍ରତି ଏକ ନିୟୁତ ପୁରୁଷଙ୍କ ମଧ୍ୟରୁ ପ୍ରାୟ ୪.୩ ଜଣ ଓ  ପ୍ରତି ଏକ ନିୟୁତ ମହିଳାଙ୍କ ମଧ୍ୟରୁ ୧.୫ ଜଣଙ୍କର ଏହି ରୋଗ ହୋଇଥାଏ ।   ସାଧାରଣତଃ ୭୩ ବର୍ଷ ବୟସରେ ଏହି ରୋଗ ନିର୍ଣ୍ଣୟ ହୁଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଉପେନ୍ଦ୍ର ଦୀକ୍ଷିତ

**ଉପେନ୍ଦ୍ର ଦୀକ୍ଷିତ** (୧ ସେପ୍ଟେମ୍ବର ୧୯୨୨ - ୩ ଅପ୍ରେଲ ୧୯୮୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୭୧, ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ, ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଉପେନ୍ଦ୍ର ଦୀକ୍ଷିତ ୧୯୨୨ ମସିହାର ସେପ୍ଟେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ଦୀକ୍ଷିତ ଓ ପତ୍ନୀଙ୍କ ନାମ କସ୍ତୁରୀ ଦୀକ୍ଷିତ ।

## ରାଜନୈତିକ ଜୀବନ 
ଉପେନ୍ଦ୍ର ଦୀକ୍ଷିତ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୮୦ରୁ ୧୯୮୫ ମସିହା ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

### ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ 
## ମୃତ୍ୟୁ 
ଉପେନ୍ଦ୍ର ଦୀକ୍ଷିତ ୧୯୮୭ ମସିହାର ମାର୍ଚ୍ଚ ୪ ତାରିଖରେ ୬୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୨ ଜନ୍ମ
ଶ୍ରେଣୀ:୧୯୮୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ନଟବର ବଞ୍ଛୋର

**ନଟବର ବଞ୍ଛୋର** (ମୃତ୍ୟୁ: ୧୬ ଅକ୍ଟୋବର ୧୯୮୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ନଟବର ବଞ୍ଛୋରଙ୍କ ବାପାଙ୍କ ନାମ ମୋହନ ବଞ୍ଛୋର ଓ ତାଙ୍କ ପତ୍ନୀଙ୍କ ନାମ ସତ୍ୟଭାମା ବଞ୍ଛୋର  ।

## ରାଜନୈତିକ ଜୀବନ 
ନଟବର ବଞ୍ଛୋର ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ନଟବର ବଞ୍ଛୋର ୧୯୮୭ ମସିହାର ଅକ୍ଟୋବର ୧୬ ତାରିଖରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୮୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
କୁଞ୍ଜ ବିହାରୀ ନାଏକ

**କୁଞ୍ଜ ବିହାରୀ ନାଏକ** (୧ ଜାନୁଆରୀ ୧୯୪୧ - ୨୫ ଜୁନ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭଟଲୀ ବିଧାନ ସଭା ନିର୍ବାଚନ ମଣ୍ଡଳୀରୁ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
କୁଞ୍ଜ ବିହାରୀ ନାଏକ ୧୯୪୧ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉଦେକର ନାଏକ ଓ ତାଙ୍କ ପତ୍ନୀଙ୍କ ନାମ ପ୍ରେମଶିଲା ନାଏକ  ।

## ରାଜନୈତିକ ଜୀବନ 
କୁଞ୍ଜ ବିହାରୀ ନାଏକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
କୁଞ୍ଜ ବିହାରୀ ନାଏକ ୨୦୦୦ ମସିହାର ଜୁନ ୨୫ ତାରିଖରେ ୫୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:୨୦୦୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଜୋହାନ୍ ସେବାଷ୍ଟିଆନ୍ ବାକ୍

thumb| ଜୋହାନ୍ ସେବାଷ୍ଟିଆନ୍ ବାଚ୍ 1746
thumb|
**ଜୋହାନ୍ ସେବାଷ୍ଟିଆନ୍ ବାକ୍** (୩୧ ମାର୍ଚ୍ଚ ୧୬୮୫ - ୨୮ ଜୁଲାଇ ୧୭୫୦) ବାରୋକ୍ ଯୁଗର ଜଣେ ଜର୍ମାନ ସଂଗୀତକାର ଓ ସଙ୍ଗୀତଜ୍ଞ ଥିଲେ । ସେ ଚେଲୋ ସୁଇଟସ୍ ଏବଂ *ବ୍ରାଣ୍ଡେନବର୍ଗ କନସେର୍ଟୋସ* ପରି ଯନ୍ତ୍ରସଙ୍ଗୀତ ରଚନା ପାଇଁ ଜଣାଶୁଣା । ଏଥିମଧ୍ୟରେ କୀବୋର୍ଡ ରଚନା ଯଥା ଗୋଲ୍ଡବର୍ଗ ଭେରିଏସନ୍, ଦି ୱେଲ୍-ଟେମ୍ପର୍ଡ କ୍ଲାଭିଅର୍ ଏବଂ ଡି ମାଇନରରେ ଟୋକାଟା ଏବଂ ଫୁଗ୍; ଏବଂ ସେଣ୍ଟ ମାଥ୍ୟୁ ପାସନ୍ ଏବଂ ବି ମାଇନରରେ ମାସ୍ ପରି କଣ୍ଠ ସଂଗୀତ ଅନ୍ତର୍ଗତ । 

ପାଶ୍ଚାତ୍ୟ ଇତିହାସର ଜଣେ ଶ୍ରେଷ୍ଠ ରଚୟତା ଭାବରେ ତାଙ୍କୁ ବିବେଚନା କରାଯାଉଥିଲା ।ବାଚ୍ ଙ୍କର ପ୍ରଭାବ ମୋଜାର୍ଟ ଏବଂ ବିଥୋଭେନ ଙ୍କର ରଚନା ଉପରେ ଥିଲା, ଯେହେତୁ ସେ ତାଙ୍କ ସମୟର ସଂଗୀତ ରୂପକୁ ଏକ ଉଚ୍ଚ ସ୍ତରକୁ ଉନ୍ନୀତ ଏବଂ ଯାନ୍ତ୍ରିକ ନିପୁନତା ପ୍ରଦାନ କରିଥିଲେ | ତାଙ୍କ ସଙ୍ଗୀତର ଗୁଣବତ୍ତା ଏବଂ କଳା ନିପୁନତା ହେତୁ ବୃତ୍ତିଗତ ସଂଗୀତଜ୍ଞମାନେ ତାଙ୍କୁ ପାଶ୍ଚାତ୍ୟ ଇତିହାସର ସର୍ବଶ୍ରେଷ୍ଠ ରଚୟତା ଭାବରେ ଗ୍ରହଣ କରନ୍ତି।

## ଆଧାର
ଏଟିପିକାଲ୍ ଆଣ୍ଟିସାଇକୋଟିକ

**ଏଟିପିକାଲ୍ ଆଣ୍ଟିସାଇକୋଟିକ** (ଇଂରାଜୀ ଭାଷାରେ **Atypical antipsychotics/** **AAP** ) ହେଉଛି ଆଣ୍ଟିସାଇକୋଟିକ୍ ଶ୍ରେଣୀର ଏକ ପ୍ରକାର ଔଷଧ |  ମୁଖ୍ୟତଃ ଉତ୍ତେଜନା,  ସିଜୋଫ୍ରେନିଆ ଏବଂ ବାଇପୋଲାର ଡିଜଅଡର ରୋଗମାନଙ୍କ ପାଇଁ ଏହା ବ୍ୟବହୃତ ହୁଏ |  ଅନ୍ୟାନ୍ୟ ବ୍ୟବହାରରେ ଅଟିଜିମ୍ କିମ୍ବା ଅବସାଦ ନିମନ୍ତେ ମଧ୍ୟ ବ୍ୟବ‌ହାର ହୋଇଥାଏ |  ଏହି ଶ୍ରେଣୀର ବିଭନ୍ନ ଔଷଧମାନଙ୍କ ମଧ୍ୟରେ ଗୋଟିଏ ଅନ୍ୟଠାରୁ ଅଧିକ ପ୍ରଭାବଶାଳୀ ଭାବରେ କୌଣସି ସ୍ପଷ୍ଟ ପ୍ରମାଣ ନାହିଁ  |  ଏହି ଔଷଧ ଗୁଡ଼ିକ ପାଟିରେ କିମ୍ବା ମାଂସପେଶୀରେ ଇଞ୍ଜେକ୍ସନଦ୍ୱାରା ନିଆଯାଇପାରେ |  ଏମାନଙ୍କ ମଧ୍ୟରୁ କେତେକ ଔଷଧ ଜେନେରିକ ନାମରେ ଉପଲବ୍ଧ ଏବଂ ଅପେକ୍ଷାକୃତ ଶସ୍ତା | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରାଣୀ ରାମପାଲ

**ରାଣୀ ରାମପାଲ** (ଜନ୍ମ ୪ ଡିସେମ୍ବର ୧୯୯୪) ଜଣେ ଭାରତୀୟ ଫିଲ୍ଡ ହକି ଖେଳାଳି । ୧୫ ବର୍ଷ ବୟସରେ ସେ ଜାତୀୟ ଦଳର ସର୍ବକନିଷ୍ଠ ଖେଳାଳି ଭାବେ ୨୦୧୦ ବିଶ୍ୱକପରେ ଅଂଶଗ୍ରହଣ କରିଥିଲେ । ସେ ବିଦ୍ୟାଳୟ ଶିକ୍ଷା ସମାପ୍ତ କରିଥିଲେ ମଧ୍ୟ ଅଭ୍ୟାସ ଏବଂ ମ୍ୟାଚରେ ଅଂଶଗ୍ରହଣ ଜନିତ ବ୍ୟସ୍ତତା ହେତୁ ସ୍ନାତକ ଡିଗ୍ରୀ ପାଇବାରେ ସକ୍ଷମ ହୋଇନଥିଲେ । ସେ ନିଜ ଦଳରେ ଫରୁଆର୍ଡ଼ ଖେଳନ୍ତି । ସେ ୨୫୪ଟି ଆନ୍ତର୍ଜାତୀୟ ମ୍ୟାଚ ଖେଳି ୨୦୫ ଗୋଲ ସ୍କୋର ଲାଭକରିଛନ୍ତି । ୨୦୨୧ ଟୋକିଓ ଅଲିମ୍ପିକ୍ସରେ ସେ ଭାରତୀୟ ମହିଳା ହକି ଦଳର ପାଇଁ ଅଧିନାୟିକା ଭାବେ ଖେଳିଥିଲେ ଓ ଭାରତ ଏହି ଅଲିମ୍ପିକ୍ସରେ କାଂସ୍ୟ ପଦକ ଜିତିଥିଲା । ସେ ଜଣେ ଷ୍ଟ୍ରାଇକର ଭାବରେ ମଧ୍ୟ ଜଣାଶୁଣା ଏବଂ ପ୍ରାୟତଃ ମିଡ୍ ଫିଲ୍ଡର ଡବଲ୍ସ ହୋଇ ଖେଳନ୍ତି । ୨୦୨୦ରେ ଭାରତ ସରକାର ତାଙ୍କୁ ପଦ୍ମଶ୍ରୀ ଓ ଧ୍ୟାନଚାନ୍ଦ ଖେଳରତ୍ନ ସମ୍ମାନରେ ସମ୍ମାନିତ କରିଥିଲେ ।
୨୦୨୪ ମସିହାରେ ଅକ୍ଟୋବର ୨୪ତାରିଖରେ ସେ ହକି ଖେଳରୁ ସନ୍ୟାସ ଘୋଷଣା କରିଥିଲେ । ସନ୍ୟାସ ପରେ ମଧ୍ୟ ସେ ଭାରତୀୟ ଜାତୀୟ କନିଷ୍ଠ ହକି ଦଳର ପ୍ରଶିକ୍ଷକ ଓ ହକି ଇଣ୍ଡିଆ ଲିଗରେ ଦିଲ୍ଲୀ ଦଳର ମାର୍ଗଦର୍ଶିକା ଭାବରେ କାର୍ଯ୍ୟ କରୁଛନ୍ତି । 

## ପ୍ରାରମ୍ଭିକ ଜୀବନ 
ରାଣୀ ୧୯୯୪ ଡିସେମ୍ବର ୪ରେ ହରିୟାଣାର କୁରୁକ୍ଷେତ୍ର ଜିଲ୍ଲାର ଶାହାବାଦ ମାର୍କଣ୍ଡରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସେଠାରେ ଏକ ଠେଲାବାଲା ଭାବରେ କାମ କରନ୍ତି । ସେ ୬ ବର୍ଷ ବୟସ ବେଳୁ ସହରର ହକି ଦଳରେ ନାମ ଲେଖାଇଥିଲେ । ଆରମ୍ଭରେ ତାଙ୍କ ଦକ୍ଷତା ଉପରେ ପ୍ରଶ୍ନ କରାଯାଇଥିଲା କିନ୍ତୁ ପରେ ସେ ତାଙ୍କ ତାଲିମଦାତାଙ୍କୁ ନିଜ ସାମର୍ଥ୍ୟ ଦେଖାଇଥିଲେ । ସେ ୨୦୦୩ରେ ଫିଲ୍ଡ ହକି ଖେଳିବା ଆରମ୍ଭ କରିଥିଲେ ଏବଂ ଦ୍ରୋଣାଚାର୍ଯ୍ୟ ପୁରସ୍କାର ପ୍ରାପ୍ତ ବଳଦେବ ସିଂଙ୍କ ଅଧୀନରେ ଶାହାବାଦ ହକି ଏକାଡେମୀରେ ତାଲିମ ନେଇଥିଲେ । ସେ ପ୍ରଥମେ ଗୋୱାଲିୟରରେ ଜୁନିୟର ନ୍ୟାସନାଲକୁ ଏବଂ ଚଣ୍ଡୀଗଡ଼ ସ୍କୁଲ ନ୍ୟାସନାଲରେ ନ୍ୟାସନାଲକୁ ଆସିଥିଲେ । ପରେ ତାଙ୍କୁ ଜାତୀୟ ଦଳରେ ଭର୍ତ୍ତି କରାଯାଇଥିଲା । ମାତ୍ର ୧୪ ବର୍ଷ ବୟସରେ ସିନିୟର ଇୟର ପ୍ରଥମ କରି ଯୋଗ ଦେଇ ସେ ଭାରତୀୟ ମହିଳା ହକି ଦଳରେ ସର୍ବକନିଷ୍ଠ ଖେଳାଳି ହୋଇଥିଲେ । ତାଙ୍କ ପରିବାର ତାଙ୍କୁ ଆର୍ଥିକ ସହାୟତା କରିବାରେ କଷ୍ଟ ଭୋଗିବାରୁ ସେ ବୃତ୍ତିଗତ ଭାବରେ ଖେଳିବା ଆରମ୍ଭ କଲା ପରେ ବେସରକାରୀ କ୍ରୀଡ଼ା ସଂଗଠନ ଗୋସ୍ପୋର୍ଟସ୍ ଫାଉଣ୍ଡେସନ ତାଙ୍କୁ ଆର୍ଥିକ ଏବଂ ଅନ୍ୟାନ୍ୟ ସହାୟତା ପ୍ରଦାନ କରିଥିଲା । ୩୬ ବର୍ଷ ପରେ ଭାରତୀୟ ମହିଳା ଫିଲ୍ଡ ହକି ଦଳ ୨୦୧୬ ରିଓ ଅଲିମ୍ପିକ୍ସ ପାଇଁ ଯୋଗ୍ୟତା ଅର୍ଜନ କରିଥିବା ବେଳେ ଦଳର ଅଂଶ ଥିଲେ ।

## ଆଧାର 
ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ଜୀବନ୍ତ ଲୋକ
ଶ୍ରେଣୀ:ଭାରତୀୟ ମହିଳା ଫିଲ୍ଡ ହକି ଖେଳାଳି
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ମହିଳା
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଲୋକମାନେ
ଶ୍ରେଣୀ:ଫିଲ୍ଡ ହକିରେ ଏସୀୟ କ୍ରୀଡ଼ା ପଦକ ବିଜେତା
ଶ୍ରେଣୀ:ଭାରତ ପାଇଁ ଏସୀୟ କ୍ରୀଡ଼ା ରୌପ୍ୟ ପଦକ ବିଜେତା
ଶ୍ରେଣୀ:ଭାରତ ପାଇଁ ଏସୀୟ କ୍ରୀଡ଼ା ବ୍ରୋଞ୍ଜ ପଦକ ବିଜେତା
ଶ୍ରେଣୀ:ମହିଳା ଫିଲ୍ଡ ହକି ଫରୱାର୍ଡ
ଶ୍ରେଣୀ:୨୦୧୦ ଏସୀୟ କ୍ରୀଡ଼ାରେ ଫିଲ୍ଡ ହକି ଖେଳାଳି
ଶ୍ରେଣୀ:୨୦୧୪ ଏସୀୟ କ୍ରୀଡ଼ାରେ ଫିଲ୍ଡ ହକି ଖେଳାଳି
ଶ୍ରେଣୀ:୨୦୧୪ ରାଜ୍ୟଗୋଷ୍ଠୀ କ୍ରୀଡ଼ାରେ ଫିଲ୍ଡ ହକି ଖେଳାଳି
ଶ୍ରେଣୀ:୨୦୧୬ ସମର ଅଲିମ୍ପିକ୍ସରେ ଫିଲ୍ଡ ହକି ଖେଳାଳି
ଶ୍ରେଣୀ:୨୦୨୦ ସମର ଅଲିମ୍ପିକ୍ସରେ ଫିଲ୍ଡ ହକି ଖେଳାଳି
ଶ୍ରେଣୀ:୨୦୧୮ ଏସୀୟ କ୍ରୀଡ଼ାରେ ଫିଲ୍ଡ ହକି ଖେଳାଳି
ଶ୍ରେଣୀ:ହରିୟାଣାର ଫିଲ୍ଡ ହକି ଖେଳାଳି
ଶ୍ରେଣୀ:୨୦୧୪ ଏସୀୟ କ୍ରୀଡ଼ାରେ ପଦକ ବିଜେତା
ଶ୍ରେଣୀ:୨୦୧୮ ଏସୀୟ କ୍ରୀଡ଼ାରେ ପଦକ ବିଜେତା
ଶ୍ରେଣୀ:ଭାରତର ଅଲିମ୍ପିକ୍ ଫିଲ୍ଡ ହକି ଖେଳାଳି
ଶ୍ରେଣୀ:ହରିୟାଣାର କ୍ରୀଡ଼ାବିତ
ଶ୍ରେଣୀ:କ୍ରୀଡ଼ାରେ ପଦ୍ମଶ୍ରୀପ୍ରାପ୍ତ ବ୍ୟକ୍ତି
ଶ୍ରେଣୀ:ରାଜୀବ ଗାନ୍ଧୀ ଖେଳ ରତ୍ନ ପ୍ରାପ୍ତକର୍ତ୍ତା
ଶ୍ରେଣୀ:ଭାରତ ପାଇଁ ରାଜ୍ୟଗୋଷ୍ଠୀ କ୍ରୀଡ଼ା ପ୍ରତିଯୋଗୀ
କିଶୋର କୁମାର ମହାନ୍ତି

**କିଶୋର କୁମାର ମହାନ୍ତି** (୪ ଡିସେମ୍ବର ୧୯୫୮ - ୩୦ ଡିସେମ୍ବର ୨୦୨୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର ଏବଂ ବଚସ୍ପତି ଭାବରେ ୧ ବର୍ଷ କାର୍ଯ୍ୟ କରିଥିଲେ । ୧୯୯୦, ୨୦୦୦, ୨୦୦୪ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା ଓ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୨ଶ, ୧୩ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
କିଶୋର କୁମାର ମହାନ୍ତି ୧୯୫୮ ମସିହାର ଡିସେମ୍ବର ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋଲକ ଚନ୍ଦ୍ର ମହାନ୍ତି । ତାଙ୍କ ପତ୍ନୀ ଅଳକା ମହାନ୍ତି ତାଙ୍କ ମୃତ୍ୟୁ ପରେ ରାଜନୀତିରେ ଯୋଗ ଦେଇଥିଲେ ଏବଂ ବିଧାୟିକା ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
କିଶୋର କୁମାର ମହାନ୍ତି ଓଡ଼ିଶା ରାଜନୀତିରେ ପ୍ରଥମେ ଜନତା ଦଳରେ ଏବଂ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରି ଥର କାର୍ଯ୍ୟ କରିଥିଲେ । ୨୦୦୪ ମସିହାରୁ୨୦୦୮ ପର୍ଯ୍ୟନ୍ତ ସେ ଶାସକ ଦଳର ମୁଖ୍ୟ ଭାବରେ କାର୍ଯ୍ୟ କରିଥିଲେ ଏବଂ ୨୦୦୮ ମସିହାରୁ ୨୦୦୯ ପର୍ଯ୍ୟନ୍ତ ସେ ଓଡ଼ିଶା ବିଧାନ ସଭାର ବାଚସ୍ପତି ଭାବରେ କାର୍ଯ୍ୟ କରିଥିଲେ । ମୃତ୍ୟୁବେଳକୁ ତାଙ୍କୁ ୬୩ ବର୍ଷ ବୟସ ହୋଇଥିଲା ।

## ଆଧାର 
## ବାହାର ଆଧାର 
* 

ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଝାରସୁଗୁଡ଼ା ଜିଲ୍ଲାର ଲୋକ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ
ମୌସୁମୀ ପ୍ରଭାବିତ ରୋଗ

**ମୌସୁମୀ ପ୍ରଭାବିତ ରୋଗ (**ଇଂରାଜୀ ଭାଷାରେ  **seasonal affective disorder/**  **SAD** ) ଏକ ମାନସିକ ରୋଗ ଯେଉଁଥିରେ ଏକ ନିର୍ଦ୍ଦିଷ୍ଟ ସମୟରେ ଅବସାଦ ମନୋଦଶା ସୃଷ୍ଟି ହୁଏ |   ମହିଳାମାନେ ପୁରୁଷଙ୍କ ଅପେକ୍ଷା ଚାରି ଗୁଣ ଅଧିକ ପ୍ରଭାବିତ ହୁଅନ୍ତି |   

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସବିତା ପୁନିଆ

thumb|ସବିତା ପୁନିଆ
**ସବିତା ପୁନିଆ** (ଜନ୍ମ ୧୧ ଜୁଲାଇ ୧୯୯୦) ଜଣେ ଭାରତୀୟ ଫିଲ୍ଡ ହକି ଖେଳାଳି ଏବଂ ସେ ଭାରତୀୟ ଜାତୀୟ ଫିଲ୍ଡ ହକି ଦଳର ସଦସ୍ୟା ଅଟନ୍ତି । ସେ ହରିୟାଣାରୁ ଏବଂ ଗୋଲକିପର ଭାବରେ ଖେଳନ୍ତି ।

## ପ୍ରାରମ୍ଭିକ ଜୀବନ 
ପୁନିଆ ୧୯୯୦ ଜୁଲାଇ ୧୧ରେ ହରିୟାଣାର ସିରସା ଜିଲ୍ଲାର ଜୋଡକାନ ଗ୍ରାମରେ ଜନ୍ମଗ୍ରହଣ କରିଥିଲେ । ଉଚ୍ଚତର ବିଦ୍ୟାଳୟ ଶିକ୍ଷା ପାଇଁ ତାଙ୍କୁ ସଦର ମହକୁମାକୁ ପଠାଯାଇଥିଲା । ସେ କ୍ରୀଡ଼ା ଏକାଡେମୀରେ ନାମ ଲେଖାଇଥିଲେ । ତାଙ୍କୁ ତାଙ୍କ ଜେଜେବାପା ମହୀନ୍ଦର ସିଂ ହକି ଶିଖିବା ପାଇଁ ଉତ୍ସାହିତ କରିଥିଲେ । ସେ ହିସାରସ୍ଥିତ ସ୍ପୋର୍ଟସ୍ ଅଥରିଟି ଅଫ୍ ଇଣ୍ଡିଆ (ଏସଏଆଇ) କେନ୍ଦ୍ରରେ ଯୋଗ ଦେଇଥିଲେ । ତାଙ୍କର ପ୍ରାରମ୍ଭିକ ବର୍ଷରେ ସୁନ୍ଦର ସିଂ ଖରାବ ତାଙ୍କୁ ତାଲିମ ଦେଇଥିଲେ । ସେ ପ୍ରଥମେ ଖେଳ ପ୍ରତି ଅଧିକ ଆଗ୍ରହୀ ନଥିଲେ । ପରେ ତାଙ୍କ ପିତା ତାଙ୍କ କିଟ୍‌ରେ କୋଡ଼ିଏ ହଜାର ଟଙ୍କା ଖର୍ଚ୍ଚ କରିବା ପରେ ସେ ଖେଳ ବାବଦରେ ଗମ୍ଭୀର ହୋଇଥିଲେ । ୨୦୦୭ରେ ପୁନିଆଙ୍କୁ ଲକ୍ଷ୍ନୌରେ ଏକ ପ୍ରଥମ ଜାତୀୟ ଶିବିର ପାଇଁ ବଛାଯାଇଥିଲା । ସେ ସେଠାରେ ଜଣେ ଶୀର୍ଷରେ ଥିବା ଗୋଲକିପରଙ୍କ ସହ ତାଲିମ ନେଇଥିଲେ ।

## ଆଧାର
ପ୍ରସନ୍ନ କୁମାର ପଣ୍ଡା

**ପ୍ରସନ୍ନ କୁମାର ପଣ୍ଡା** (୧୬ ଜୁନ ୧୯୨୨ - ୧୬ ଡିସେମ୍ବର ୧୯୯୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛ' ଥର କାର୍ଯ୍ୟ କରିଥିଲେ । ୧୯୬୧, ୧୯୬୭ ୧୯୭୪, ୧୯୮୫, ୧୯୯୦ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ, ୬ଷ୍ଠ, ୯ମ, ୧୦ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରସନ୍ନ କୁମାର ପଣ୍ଡା ୧୯୨୨ ମସିହାର ଜୁନ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଚ୍ଚିଦାନନ୍ଦ ପଣ୍ଡା  ।

## ରାଜନୈତିକ ଜୀବନ 
ପ୍ରସନ୍ନ କୁମାର ପଣ୍ଡା ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଛ' ଥର କାର୍ଯ୍ୟ କରିଥିଲେ ।

### ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ 
## ମୃତ୍ୟୁ 
ପ୍ରସନ୍ନ କୁମାର ପଣ୍ଡା ୧୯୯୭ ମସିହାର ଡିସେମ୍ବର ୧୬ ତାରିଖରେ ୭୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୨ ଜନ୍ମ
ଶ୍ରେଣୀ:୧୯୯୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଝାରସୁଗୁଡ଼ା ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୦ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ରବି କୁମାର ଡାହିୟା

**ରବି କୁମାର ଡାହିୟା** (ଜନ୍ମ : ୧୨ ଡିସେମ୍ବର ୧୯୯୭) ଜଣେ ଭାରତୀୟ କୁସ୍ତି ଖେଳାଳି । ସେ ୨୦୨୦ ଟୋକିଓ ଅଲିମ୍ପିକରେ ୫୭ କିଗ୍ରା କୁସ୍ତି ବିଭାଗରେ ପ୍ରତିଦ୍ୱନ୍ଦିତା କରି ଭାରତ ପାଇଁ ରୌପ୍ୟପଦକ ଜିତିଥିଲେ । ୨୦୧୯ରେ ଅନୁଷ୍ଠିତ ବିଶ୍ୱ କୁସ୍ତି ପ୍ରତିଯୋଗିତାରେ ସେ ବ୍ରୋଞ୍ଜ ପଦକ ଜିତିଥିଲେ । ଏସୀୟ କୁସ୍ତି ଚାମ୍ପିୟନସିପରେ ସେ ଦୁଇଥର ବିଜେତା ମଧ୍ୟ ହୋଇଥିଲେ ।

## ପ୍ରାରମ୍ଭିକ ଜୀବନ
ରବି କୁମାର ହରିୟାଣାର ସୋନିପତ ଜିଲ୍ଲା ଅନ୍ତର୍ଗତ ନହଡ଼ିଠାରେ ଜନ୍ମଗ୍ରହଣ କରିଥିଲେ । ୧୦ ବର୍ଷ ବୟସରୁ ସେ ସତପାଲ ସିଂହ ଅଧିନରେ ଦିଲ୍ଲୀର ଛତ୍ରପାଳ ଷ୍ଟାଡ଼ିୟମରେ କୁସ୍ତି ପ୍ରଶିକ୍ଷଣ ଆରମ୍ଭ କରିଥିଲେ । ତାଙ୍କ ପିତା ରାକେଶ ଡାହିୟା ଜଣେ କୃଷକ । ସେ ନିଜ ଗ୍ରାମରୁ ପ୍ରତିଦିନ ୮-୧୦କିମି ଯାତ୍ରାକରି ରବିକୁମାରଙ୍କ ପାଇଁ ଫଳ ଓ କ୍ଷୀର ପହଞ୍ଚାଉଥିଲେ ।

## ଖେଳ ଜୀବନ
କିଶୋର ବୟସରୁ ରବି କୁମାର କୁସ୍ତିଖେଳରେ ମନୋନିବେଶ କରିଥିଲେ । ୨୦୧୫ ମସିହାରେ ବିଶ୍ୱ ଯୁବ କୁସ୍ତି ଚାମ୍ପିୟନସିପରେ ସେ ୫୫ କିଗ୍ରା ବିଭାଗରେ ରୌପ୍ୟପଦକ ହାସଲ କରିଥିଲେ । ୨୦୧୭ରେ ଆଘାତପ୍ରାପ୍ତ ହୋଇ ସେ ଖେଳରୁ ଏକ ବର୍ଷରୁ ଅଧିକ ସମୟ ଦୂରେଇ ରହିଥିଲେ । ୨୦୧୮ରେ ଖେଳକୁ  ପ୍ରତ୍ୟାବର୍ତ୍ତନ କରି ସେ ୨୩ବର୍ଷରୁ କମ ବିଶ୍ୱ କୁସ୍ତି ପ୍ରତିଯୋଗିତାରେ ରୌପ୍ୟ ପଦକ ଜିତିଥିଲେ । ୨୦୧୯ରେ ପ୍ରୋ-ରେସଲିଂ ଲିଗରେ *ହରିୟାଣା ହାମର୍ସ* ତରଫରୁ ଖେଳି ସେ ଅପରାଜିତ ରହିଥିଲେ ଓ ନିଜ ଦଳକୁ ଜିତାଇବାରେ ମୁଖ୍ୟ ଭୂମିକା ନିର୍ବାହ କରିଥିଲେ ।

୨୦୧୯ରେ ଏସୀୟ କୁସ୍ତି ଚାମ୍ପିୟନସିପରେ ବ୍ରୋଞ୍ଜପଦକ ମ୍ୟାଚରେ ପରାଜୟ ବରଣ କରିବାରୁ ତାଙ୍କର ବିଶ୍ୱ ରାଙ୍କ ୧୯ ରହିଥିଲା । ୨୦୧୯ ବିଶ୍ୱ କୁସ୍ତି ଚାମ୍ପିୟନସିପରେ ସେ ବ୍ରୋଞ୍ଜପଦକ ହାସଲ କରିଥିଲେ ଓ ୨୦୨୦ ଟୋକିଓ ଅଲିମ୍ପିକ ପାଇଁ ଯୋଗ୍ୟତା ଅର୍ଜନ କରିଥିଲେ । ୨୦୧୯ରେ ତାଙ୍କ ପ୍ରଦର୍ଶନ ଦେଖି, ତାଙ୍କୁ ଭାରତ ସରକାରଙ୍କ ଯୁବବ୍ୟାପାର ମନ୍ତ୍ରଣାଳୟର *ଟ୍ରାଗେଟ ଅଲିମ୍ପିକ ପୋଡିୟମ ସ୍କିମ*(ଟପ୍ସ)ରେ ଅନ୍ତର୍ଭୁକ୍ତ କରାଯାଇଥିଲା । ୨୦୨୦ ଏସୀୟ କୁସ୍ତି ଚାମ୍ପିୟନସିପରେ(ଦିଲ୍ଲୀ) ଓ ୨୦୨୧ ଏସୀୟ କୁସ୍ତି ଚାମ୍ପିୟନସିପରେ(ଅଲମାତି, କାଜାକିସ୍ଥାନରେ) ସେ ସ୍ୱର୍ଣ୍ଣପଦକ ଜିତିଥିଲେ ।   

୨୦୨୦ ଟୋକିଓ ଅଲିମ୍ପିକରେ ସେ ୫୭କିଗ୍ରା ବିଭାଗରେ ପ୍ରତିଦ୍ୱନ୍ଦିତା କରି ନିଜର ଶ୍ରେଷ୍ଠ ଖେଳ ପ୍ରଦର୍ଶନ କରିଥିଲେ । ପ୍ରଥମ ୨ ରାଉଣ୍ଡ ଜିତିବା ପରେ, ସେ ସେମିଫାଇନାଲରେ କାଜାକିସ୍ଥାନର ପହିଲିମାନ ନୂରିସ୍ଲାମ ସାନାୟେଭଙ୍କ ସହିତ ଲଢ଼ିଥିଲେ । ନୂରିସ୍ଲାମ ଡାହିୟାଙ୍କ ହାତକୁ କାମୁଡ଼ି ଦେଇଥିବା ସତ୍ତ୍ୱେ ଡାହିୟା ଜିତିକରି ଫାଇନାଲକୁ ପ୍ରବେଶ କରିଥିଲେ । ଫାଇନାଲରେ ସେ ଋଷି ପହିଲିମାନ ଜୌର ଉଗୁଏଭଙ୍କଠାରୁ ୪-୭ ସ୍କୋରରେ ପରାଜିତ ହୋଇ ରୌପପଦକ ହାସଲ କରିଥିଲେ । ସୁଶୀଲ କୁମାରଙ୍କ ପରେ ଅଲିମ୍ପିକ କୁସ୍ତିରେ ରୌପ୍ୟ ପଦକ ହାସଲ କରିବାରେ ସେ ଦ୍ୱିତୀୟ ଭାରତୀୟ । 

## ସମ୍ମାନ ଓ ପୁରସ୍କାର
;୨୦୨୦ ଟୋକୋଓ ଅଲିମ୍ପିକରେ ରୌପ୍ୟ ପଦକ ଜିତିବା ପରେ
* ଭାରତ ସରକାରଙ୍କ ତରଫରୁ ୫୦ ଲକ୍ଷ ଟଙ୍କା ପୁରସ୍କାର
* ହରିଆଣା ସରକାରଙ୍କ ତରଫରୁ ୪କୋଟି ଟଙ୍କା ପୁରସ୍କାର
 
## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୭ ଜନ୍ମ
ପେଟେକିଆ

**ପେଟେକିଆ (**ଇଂରାଜୀ ଭାଷାରେ **petechiae) ଏକ ପ୍ରକାର ଲାଲ**  କିମ୍ବା ବାଇଗଣୀ ରଙ୍ଗର ଦାଗ ଯାହାର ଆକାର ୨ମିମିରୁ କମ୍ ଥାଏ ଓ ଏହା ଚର୍ମରେ ଥିବା ଭଙ୍ଗା କାପିଲାରି ରକ୍ତନଳୀରୁ ସାମାନ୍ୟ ରକ୍ତସ୍ରାବ ଯୋଗୁ ଜାତ ହୁଏ ।  ପୁରପୁରାର ବ୍ୟାସ ୨-୧୦ ମିଲିମିଟର ହୋଇଥିବାବେଳେ ଏକିମୋସିସ ୧ ସେଣ୍ଟିମିଟରରୁ ବଡ଼ ବୋଲି ବ୍ୟାଖ୍ୟା କରାଯାଇଛି |  ଲାଟିନ୍ ଭାଷାରୁ ଉତ୍ପନ୍ନ ଏହି ଶବ୍ଦର ଅର୍ଥ ସ୍ପଟ୍ ବା ଦାଗ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିଜୟ କୁମାର ପାଣି

**ବିଜୟ କୁମାର ପାଣି** (୧ ସେପ୍ଟେମ୍ବର ୧୯୧୮ - ୪ ଅପ୍ରେଲ ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା-ରାମ୍ପେଲ୍ଲା ଓ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବିଜୟ କୁମାର ପାଣି ୧୯୧୮ ମସିହାର ସେପ୍ଟେମ୍ବର ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାହ୍ନୁ କିଶୋର ପାଣି ଓ ପତ୍ନୀଙ୍କ ନାମ କସ୍ତୁରୀ ପାଣି ।

## ରାଜନୈତିକ ଜୀବନ 
ବିଜୟ କୁମାର ପାଣି ଓଡ଼ିଶା ରାଜନୀତିରେ ପ୍ରଥମେ ଭାରତୀୟ ଜାତୀୟ କଂଗ୍ରେସରେ ଓ ପରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ ।

## ମୃତ୍ୟୁ 
ବିଜୟ କୁମାର ପାଣି ୧୯୯୯ ମସିହାର ଅପ୍ରେଲ ୪ ତାରିଖରେ ମୃତ୍ୟବରଣ କରିଥିଲେ ।

## ଆଧାର 
ଶ୍ରେଣୀ:୧୯୧୮ ଜନ୍ମ
ଶ୍ରେଣୀ:୧୯୯୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
କେଲଏଡ

**କେଲଏଡ** ଏକ ବିଶେଷ ଧରଣର କ୍ଷତଦାଗ ଯାହା ଚର୍ମପୃଷ୍ଠଠାରୁ ଉପରକୁ ଥାଏ, ରବର ଭଳି ଲାଗେ, ମୂଳ କ୍ଷତଠାରୁ ଆକାର ବଡ଼ ଥାଏ ଏବଂ ଟାଣ ଲାଗେ |  ଏଗୁଡ଼ିକ ଅଣ-କର୍କଟ ଅଟେ | 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅନୁପ କୁମାର ସାଏ

**ଅନୁପ କୁମାର ସାଏ** (ଜନ୍ମ: ୧ ଜୁଲାଇ ୧୯୬୧) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ୨୦୦୦, ୨୦୦୪ ଓ ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବ୍ରଜରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୩ଶ ଓ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅନୁପ କୁମାର ସାଏ ୧୯୬୧ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରିଶ ଚନ୍ଦ୍ର ସାଏ ଓ ପତ୍ନୀଙ୍କ ନାମ ସୁଷମା ଦେଓ ।

## ରାଜନୈତିକ ଜୀବନ 
ଅନୁପ କୁମାର ସାଏ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ୨୦୧୪ ମସିହାରେ କଂଗ୍ରେସ ଛାଡ଼ି ବିଜେଡିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି । ଜଣେ ମହିଳାଙ୍କ ସହିତ ତାଙ୍କର ସମ୍ପର୍କ ଥିଲା ଏବଂ ପରବର୍ତ୍ତୀ ସମୟରେ ୨୦୧୬ ମସିହାରେ ସେ ସେହି ମହିଳା ଓ ତାଙ୍କର ୧୪ ବର୍ଷିୟା ଝିଅକୁ ହତ୍ୟା କରିଥିବା ଅଭିଯୋଗରେ ଗିରଫ ହୋଇଥିଲେ । ସେ ଗିରଫ ହେବାପରେ ତାଙ୍କୁ ବିଜୁ ଜନତା ଦଳର ଅଧକ୍ଷ ନବୀନ ପଟ୍ଟନାୟକ ବିଜେଡିର ରାଜ୍ୟ ପଣ୍ୟାଗାର ଅଧ୍ୟକ୍ଷ ପଦରୁ ବରଖାସ୍ତ କରିଥିଲେ ।

## ଆଧାର 
ଶ୍ରେଣୀ:୧୯୬୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶୂରସେନ

**ଶୂରସେନ** ବା ଶୁରସୈନୀ ହେଉଛନ୍ତି ପ୍ରାଚୀନ ମଥୁରା ନଗରୀର ଜଣେ ଯାଦବ ବଂଶୀୟ ରାଜା । ମାରୀଷ ନାମ୍ନୀ ଏକ ନାଗକନ୍ୟାକୁ ସେ ବିବାହ କରିଥିଲେ । ଏହି ମାରୀଷଙ୍କ ଯୋଗୁଁ ହିଁ ମହଭାରତରେ ବର୍ଣ୍ଣିତ "ଭୀମଙ୍କୁ ବିଷଲଡ଼ୁ ପ୍ରଦାନ" ପ୍ରସଙ୍ଗରେ ବାସୁକୀ ଦେଇଥିବା ବର ବଳରେ ଭୀମ ଶର ସିଂହର ବଳ ଲାଭ କରିଥିଲେ ।

ଶୂରସେନ ହେଉଛନ୍ତି ବାସୁଦେବଙ୍କ (କୃଷ୍ନଙ୍କ ପିତା) ଏବଂ କୁନ୍ତିଙ୍କ ପିତା । କଥିତ ଅଛି, ଉତ୍ତର ଭାରତର ସୈନି ସଂପ୍ରଦାୟର ଲୋକେ ହେଉଛନ୍ତି ସୂରସେନଙ୍କ ବଂଶଜ ।

## ଆଧାର 
ଶ୍ରେଣୀ:ମହାଭାରତର ଚରିତ୍ର
ବୀରେନ୍ଦ୍ର ପାଣ୍ଡେ

**ବୀରେନ୍ଦ୍ର ପାଣ୍ଡେ** (୧ ମାର୍ଚ୍ଚ ୧୯୪୮ - ୧୯ ମାର୍ଚ୍ଚ ୨୦୨୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ। ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୮୦, ୧୯୮୫ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବୀରେନ୍ଦ୍ର ପାଣ୍ଡେ ୧୯୪୮ ମସିହାର ମାର୍ଚ୍ଚ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଲବ ଚନ୍ଦ୍ର ପାଣ୍ଡେ ଓ ପତ୍ନୀଙ୍କ ନାମ ଶକୁନ୍ତଳା ପାଣ୍ଡେ ।

## ରାଜନୈତିକ ଜୀବନ 
ବୀରେନ୍ଦ୍ର ପାଣ୍ଡେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି ।

### ବିଧାନ ସଭା ଓ ଲୋକ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୮ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୧ଶ ଓଡ଼ିଶା ବିଧାନ ସଭାର ସଭ୍ୟ
ମୁରାରି ପ୍ରସାଦ ମିଶ୍ର

**ମୁରାରି ପ୍ରସାଦ ମିଶ୍ର‌** (୧ ଜାନୁଆରୀ ୧୯୨୮ - ୨୧ ମଇ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ମୁରାରି ପ୍ରସାଦ ମିଶ୍ର‌ ୧୯୨୮ ମସିହାର ଜାନୁଆରୀ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୀଳମଣି ମିଶ୍ର ଓ ପତ୍ନୀଙ୍କ ନାମ ସୁହାସିନୀ ମିଶ୍ର ।

## ରାଜନୈତିକ ଜୀବନ 
ମୁରାରି ପ୍ରସାଦ ମିଶ୍ର‌ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ମୁରାରି ପ୍ରସାଦ ମିଶ୍ର‌ ୨୦୦୭ ମସିହାର ମଇ ୨୧ ତାରିଖରେ ମୃତ୍ୟବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:୨୦୦୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଝାରସୁଗୁଡ଼ା ଜିଲ୍ଲାର ଲୋକ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ବିନୋଦ ବିହାରୀ ସିଂହ ବରିହା

**ବିନୋଦ ବିହାରୀ ସିଂହ ବରିହା** (୨୨ ଜୁଲାଇ ୧୯୩୭ - ୨୬ ଅକ୍ଟୋବର ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବିନୋଦ ବିହାରୀ ସିଂହ ବରିହା ୧୯୩୭ ମସିହାର ଜୁଲାଇ ୨୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସାଧୁଚରଣ ସିଂହ ବିରହା ଓ ପତ୍ନୀଙ୍କ ନାମ ମୀନା କୁମାରୀ ସିଂହ ବିରହା ।

## ରାଜନୈତିକ ଜୀବନ 
ବିନୋଦ ବିହାରୀ ସିଂହ ବରିହା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ବିନୋଦ ବିହାରୀ ସିଂହ ବରିହା ୨୦୧୬ ମସିହାର ଅକ୍ଟୋବର ୨୬ ତାରିଖରେ ମୃତ୍ୟବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:୨୦୧୬ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଝାରସୁଗୁଡ଼ା ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଆଟ୍ରିଆଲ ସେପ୍ଟାଲ ଡିଫେକ୍ଟ

**ଆଟ୍ରିଆଲ ସେପ୍ଟାଲ ଡିଫେକ୍ଟ (**ଇଂରାଜୀ ଭାଷାରେ **Atrial septal/** **ASD)** ଏକ ଜନ୍ମଗତ ହୃତ୍‌ପିଣ୍ଡ ତୃଟି ଯେଉଁଥିରେ ଦୁଇ ଆଟ୍ରିଅମ ମଧ୍ୟରେ ଥିବା କାନ୍ଥ ବା ସେପ୍ଟମରେ ଗୋଟିଏ ଛିଦ୍ର ଥାଏ ।  ସାଧାରଣତଃ ଏହାର କୌଣସି ଲକ୍ଷଣ ନଥାଏ, ଯଦିଓ ବ୍ୟାୟାମ କରିବାର  କ୍ଷମତା କମ୍ ଥାଏ ଏବଂ ପରବର୍ତ୍ତୀ ଜୀବନରେ  ଅଣନିଶ୍ୱାସ ହୋଇପାରେ | 

ଆଟ୍ରିଆଲ୍ ସେପ୍ଟାଲ୍ ଡିଫେକ୍ଟର ଆକାର ଛୋଟ (୫ ମିମିରୁ କମ୍) ଥିଲେ ସାଧାରଣତଃ  ବାଲ୍ୟକାଳରେ ସ୍ୱତଃପ୍ରବୃତ୍ତ ଭାବରେ ବନ୍ଦ ହୋଇଯାଏ | 
 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ